«Το ανθρώπινο είδος επιβίωσε χάρη στο αίσθημα της μοναξιάς» | Άρθρα | Ελευθεροτυπία\n«Το ανθρώπινο είδος επιβίωσε χάρη στο αίσθημα της μοναξιάς»\nΓιορτινή ή όχι, η ατμόσφαιρα των ημερών κάνει σίγουρα πιο έντονο το αίσθημα της μοναξιάς, που ταλαιπωρεί όλο και μεγαλύτερες ομάδες πληθυσμού στον δυτικό κόσμο.\nΟ Τζον Κασιόπο, διευθυντής του Κέντρου Γνωστικής και Κοινωνικής Νευροεπιστήμης του Πανεπιστημίου του Σικάγου, λέει πως αυτό σημαίνει ότι ο οργανισμός μας εκπέμπει σήμα κινδύνου.\nΗ περίφημη μελαγχολία των Χριστουγέννων συνδέεται με μια μεγάλη παρεξήγηση, λέει ο Τζον Κασιόπο. «Δεν την παθαίνουν μόνο οι άνθρωποι που υποφέρουν από μοναξιά. Αντιθέτως, περισσότερο βασανίζει εκείνους που έχουν υπερβολικές προσδοκίες από τις γιορτινές ημέρες και εκείνους που εργάζονται και δεν μπορούν να βρίσκονται με τους αγαπημένους τους», διευκρινίζει. Οι άνθρωποι που υποφέρουν από μοναξιά έχουν έτσι κι αλλιώς χαμηλές προσδοκίες, ενώ το πρόβλημά τους δεν είναι ότι αισθάνονται απομονωμένοι ειδικά αυτές τις ημέρες - θα το αισθάνονται και μετά την Πρωτοχρονιά.\nΥπάρχουν ένα σωρό παρανοήσεις γύρω από τα αίτια, τις επιπτώσεις, ακόμη και την ίδια την έννοια της μοναξιάς. Στο πρόσφατο βιβλίο «Loneliness: Human Nature and the Need for Social Connection» (W.W.Norton), που έγραψε σε συνεργασία με τον Γουίλιαμ Πάτρικ (διευθυντή της επιθεώρησης «The Journal of Life Sciences»), ο Κασιόπο παρουσιάζει τα ευρήματα της έρευνάς του πάνω στις επιπτώσεις που έχει η χρόνια μοναξιά στον ανθρώπινο οργανισμό. Ο καθηγητής του Πανεπιστημίου του Σικάγου ανήκει στη σχολή των εξελικτικών ψυχολόγων -αλλά και βιολόγων- που πιστεύουν πως το είδος μας δεν θα είχε επιβιώσει αν δεν ήμασταν ικανοί να αισθανθούμε μοναξιά. Και επιμένει πως είμαστε πολύ περισσότερο εξαρτημένοι ο ένας από τον άλλο από ό,τι νομίζουμε. Ειδικά στο πλαίσιο μιας κουλτούρας που δοξάζει το πρότυπο του σκληροτράχηλου, μοναχικού και πετυχημένου καβαλάρη: «Πρόκειται περί μύθου, κανείς δεν καταφέρνει μόνος του να φτάσει στην κορυφή», επιμένει.\nΑφού υπάρχουν τόσες παρανοήσεις γύρω από την έννοια της μοναξιάς, να ξεκινήσουμε με τον ορισμό της;\n«Ναι, γιατί μπορεί να ακούγεται περίεργο, αλλά δεν εννοούμε όλοι το ίδιο όταν μιλάμε για μοναξιά. Πρόκειται για μια αίσθηση κενού, παγωνιάς. Ο άνθρωπος που νιώθει μόνος έχει ένα απροσδιόριστο συναίσθημα φόβου και απειλής. Εννοιολογικά, τώρα, θα το περιέγραφα σαν την αίσθηση κοινωνικής απομόνωσης που μπορεί να έχει κάποιος. Προσέξτε, η μοναξιά έχει να κάνει με το πόσο απομονωμένος αισθάνεσαι πως είσαι ή δεν είσαι, όχι πόσο απομονωμένος είσαι ή δεν είσαι αντικειμενικά. Η μοναξιά είναι αυτό που αισθάνεσαι όταν η ανάγκη σου να συνδεθείς ουσιαστικά με άλλους ανθρώπους, να χτίσεις ουσιαστικές σχέσεις, δεν ικανοποιείται. Βέβαια, ακόμη και η αντίληψη για το τι σημαίνει ουσιαστική σχέση, είναι υποκειμενική. Επίσης, οι εσωστρεφείς άνθρωποι δεν αισθάνονται απαραιτήτως πιο συχνά μοναξιά. Απλώς έχουν ανάγκη λιγότερους ανθρώπους προκειμένου να μην αισθάνονται μόνοι».\nΕννοείτε πως η μοναξιά είναι μια έννοια σχετική;\n«Ναι, αν και σίγουρα έχεις περισσότερες πιθανότητες να νιώσεις μοναξιά ζώντας μόνος - αλλά δεν είναι απαραίτητο. Στο πλαίσιο της έρευνας διαπιστώσαμε πως οι άνθρωποι μπορεί να βρίσκονται συνέχεια μέσα σε κόσμο, να είναι σπάνια μόνοι τους, αλλά μεταξύ τους παρουσιάζουν μεγάλες διαφορές ως προς το πόσο μόνοι αισθάνονται. Είδαμε ανθρώπους που έχουν πολλούς φίλους αλλά παρ' όλ' αυτά αισθάνονται μόνοι, γιατί αυτούς τους φίλους που έχουν δεν τους αισθάνονται πολύ κοντινούς, δεν αισθάνονται πως μπορούν να τους εμπιστευθούν τα πάντα. Να σας φέρω ένα παράδειγμα προσωρινής μοναξιάς, ώστε να γίνει σαφές αυτό που λέω: Πάρα πολλοί πρωτοετείς φοιτητές υποφέρουν από μοναξιά, αν και βρίσκονται σε ένα κάμπους περικυκλωμένοι από συνομηλίκους τους. Είναι όμως αποκομμένοι από τους πιο στενούς φίλους τους και χρειάζονται χρόνο για να χτίσουν στενές σχέσεις.\nΓενικότερα, πάντως, είδαμε πως υπάρχει ένα ποσοστό 25% του δείγματος που μελετήσαμε το οποίο βιώνει τακτικά το αίσθημα της μοναξιάς, κι αυτό δεν έχει να κάνει με την ηλικία. Το ίδιο ποσοστό υποφέρει συχνά από μοναξιά σε εθνικό επίπεδο. Φαίνεται, λοιπόν, πως υπάρχει ένα ποσοστό του πληθυσμού -που κυμαίνεται μεταξύ 20-30%- που αισθάνεται συχνά μοναξιά. Παλαιότερα αυτό το ποσοστό κυμαινόταν μεταξύ 19-25%».\nΑυτή η αύξηση δεν συνδέεται με την αύξηση του αριθμού των ανθρώπων που ζουν μόνοι;\n«Μια σταθερή σχέση είναι η καλύτερη άμυνα απέναντι στη μοναξιά. Αυτό, όμως, σε καμία περίπτωση δεν σημαίνει ότι ο γάμος σε προφυλάσσει από τη μοναξιά, γιατί αν κανείς αισθάνεται μόνος σε ένα γάμο, τότε αισθάνεται περισσότερο μόνος από κάποιον που δεν έχει σχέση».\nΟι πιο πρόσφατες έρευνες επιμένουν πως η μοναξιά κάνει κακό στην υγεία. Πόσο κακό;\n«Αυτό συμβαίνει όταν πρόκειται για χρόνια κατάσταση. Το αίσθημα της μοναξιάς -προσέξτε επιμένω να μιλάω για το αίσθημα της μοναξιάς και όχι την αντικειμενική μοναξιά, έχει σημασία η διαφοροποίηση- μπορεί να έχει δυσάρεστες επιπτώσεις στην υγεία. Συνδέεται με την αύξηση της ορμόνης του στρες και της αρτηριακής πίεσης, ευθύνεται για την κακή ποιότητα του ύπνου, την παχυσαρκία και βεβαίως την κατάθλιψη. Το σημαντικότερο όμως που ανακαλύψαμε είναι ότι μπορεί να προκαλέσει αλλαγές στη γενετική έκφραση των κυττάρων του ανοσοποιητικού συστήματος».\nΥπάρχει περίπτωση να συγχέουμε τη μοναξιά με την κατάθλιψη;\n«Απολύτως, ενώ πρόκειται για δύο διαφορετικές διαδικασίες. Και το κρίσιμο είναι πως διαφέρει η αντιμετώπισή τους, γι' αυτό πρέπει να είμαστε σε θέση να καταλαβαίνουμε τι ακριβώς μας συμβαίνει. Ξεκινώντας την έρευνα, θελήσαμε να εξετάσουμε αν υπάρχουν περιπτώσεις που αυτές οι δυο καταστάσεις ταυτίζονται. Διαπιστώσαμε πως οπωσδήποτε συνδέονται, εφόσον το αίσθημα της μοναξιάς μπορεί να προκαλέσει την κατάθλιψη ή να την επιδεινώσει. Αλλά δεν είναι το ίδιο πράγμα».\nΜπορεί κάποιοι άνθρωποι να έχουν γενετική προδιάθεση στη μοναξιά;\n«Διαπιστώσαμε πως το αίσθημα της μοναξιάς οφείλεται σε κληρονομικά αίτια σε ποσοστό 50% και στο άλλο 50% σε αίτια που σχετίζονται με το κοινωνικό περιβάλλον. Πρέπει, όμως, οι δύο παράγοντες να αλληλεπιδράσουν, προκειμένου να εκδηλωθεί το πρόβλημα. Εκείνο που κληρονομείται είναι μια αυξημένη ευαισθησία στο αίσθημα της κοινωνικής απομόνωσης. Για παράδειγμα, όσο πιο ευαίσθητος είναι κανείς, τόσο περισσότερο θα τον επηρεάσει μια μετακόμιση σε μια καινούργια πόλη».\nΥποστηρίζετε πως το αίσθημα της μοναξιάς, αν και δυσάρεστο, μας είναι απαραίτητο. Γιατί;\n«Ούτε ο πόνος είναι ευχάριστο συναίσθημα, αλλά είναι απαραίτητος ώστε να καταλαβαίνουμε αν υφίσταται κάποια βλάβη το σώμα μας. Η μοναξιά, σαν τον πόνο, προστατεύει τον οργανισμό μας. Ο άνθρωπος είναι κοινωνικό είδος. Αν οι άνθρωποι ήταν απομονωμένοι ο ένας από τον άλλον, το είδος μας θα είχε χαθεί. Ας δοκιμάσει κάποιος να αμυνθεί μόνος του ενάντια σε ένα άγριο ζώο με μοναδικό όπλο ένα κομμάτι ξύλο. Ο λόγος που δεν μας εξολόθρευσαν τα μεγαλύτερα και δυνατότερα ζώα, είναι επειδή κινούμασταν σε ομάδες. Ζούσαμε σε φυλές. Ενας άνθρωπος που κοιμάται μόνος του τη νύχτα είναι εύκολο θήραμα, αν όμως κοιμάσαι ως μέλος μιας ομάδας είσαι λιγότερο ευάλωτος.\nΗ μοναξιά είναι ένα σήμα στο οποίο πρέπει να ανταποκριθούμε, ένα μήνυμα του οργανισμού όπως η πείνα και η δίψα, που μας βοηθάει να επιβιώνουμε και να προοδεύουμε. Είναι ένα σήμα πως κάτι δεν πάει καλά. Οταν ο άνθρωπος αναγνώριζε τα σημάδια της μοναξιάς, καταλάβαινε πως έχουν αδυνατίσει οι δεσμοί με τα άλλα μέλη της ομάδας, ότι είναι απομονωμένος. Σε συνθήκες απομόνωσης, ο άνθρωπος αισθάνεται πως είναι ευάλωτος σε απειλές, πως κινδυνεύει η ίδια η επιβίωσή του. Αυτό είναι κάτι που δεν αναγνωρίζεις συνειδητά ανά πάσα στιγμή, το αναγνωρίζει όμως ο εγκέφαλός σου που παραμένει πάντα σε εγρήγορση».\nΟ εγκέφαλος εξακολουθεί να αντιδρά σε έναν πρωτόγονο φόβο; Κι αυτό πώς εκδηλώνεται;\n«Η αίσθηση πως απειλείσαι, πως είσαι ευάλωτος σε επιθέσεις, επηρεάζει τον τρόπο που βλέπεις και αντιμετωπίζεις τους άλλους. Οταν οποιοσδήποτε από εμάς αισθάνεται μόνος, έχει περισσότερες πιθανότητες να δει τους άλλους σαν απειλή. Αν για παράδειγμα υποφέρω από μοναξιά, έχω περισσότερες πιθανότητες να ερμηνεύσω τα λόγια σου αρνητικά, να παρεξηγήσω ένα σχόλιο και να αντιδράσω αναλόγως. Επηρεάζοντας την κρίση μας, το αίσθημα της μοναξιάς υπονομεύει την ικανότητά μας να ασκούμε αυτοέλεγχο και να διαπραγματευόμαστε. Αυτό εξηγεί γιατί η μοναξιά φέρνει κι άλλη μοναξιά».\nΘα λέγατε πως τα επίπεδα μοναξιάς είναι υψηλότερα στα αστικά κέντρα ή στις επαρχιακές πόλεις;\n«Η έρευνα έδειξε πως υπάρχει μεγαλύτερη μοναξιά στις επαρχιακές πόλεις. Βέβαια, έχουν αλλάξει πολύ οι πόλεις τις τελευταίες δεκαετίες. Για παράδειγμα, έχει πέσει δραστικά η εγκληματικότητα, με αποτέλεσμα να γίνουν ελκυστικές για τους νεαρούς επαγγελματίες και τις οικογένειες. Επίσης, υπάρχουν πια πολλές δραστηριότητες στις οποίες συμμετέχει όλη η κοινότητα. Στο Σικάγο, για παράδειγμα, κάθε εβδομάδα, στη διάρκεια του καλοκαιριού, ο δήμος οργανώνει μια δωρεάν εκδήλωση στο κέντρο της πόλης -συναυλίες, θέατρο δρόμου κ.λπ.».\nΜήπως η περίφημη μοναξιά των μεγαλουπόλεων δεν είναι παρά ένας ακόμη αστικός μύθος;\n«Παλιότερα ήταν πιο απρόσωπα τα πράγματα, υπάρχουν και ένα σωρό ταινίες που περιγράφουν την κατάσταση. Τα τελευταία χρόνια, όμως, αυτό αλλάζει. Οι άνθρωποι έχουν συνειδητοποιήσει πόσο σημαντικό είναι το αίσθημα της κοινότητας κι έτσι είμαστε μάρτυρες ενός νέου φαινομένου - της ανάδυσης της γειτονιάς στις αμερικανικές μεγαλουπόλεις. Σχηματίζονται κοινότητες κατοίκων που ενδιαφέρονται για τη γειτονιά τους και αυτό τους φέρνει κοντά. Στο παρελθόν λέγαμε, και έτσι ήταν, πως στις πόλεις κυριαρχούσε η αποξένωση. Σήμερα, όμως, παρατηρούμε να περιορίζεται το φαινόμενο της μοναξιάς στα μεγάλα αστικά κέντρα.\nΟι πόλεις μοιάζουν πολύ με τις νέες τεχνολογίες που έχουμε στη διάθεσή μας. Μπορούν να εντείνουν ή να απαλύνουν τη μοναξιά, ανάλογα με τη χρήση τους. Στις πόλεις, χάρη στις νέες τεχνολογίες, έχεις πολύ περισσότερες ευκαιρίες να συναντηθείς και να συνεργαστείς με άλλους ανθρώπους. Αλλά πρέπει να βγεις έξω, να συναντηθείς πρόσωπο με πρόσωπο. Εξακολουθεί να είναι ο μόνος τρόπος να φτιάξεις αληθινές σχέσεις».\nΤο αίσθημα της μοναξιάς μπορεί να συνδέεται ακόμη και με την πόλη στην οποία ζεις;\n«Δεν υπάρχει καμιά αμφιβολία. Και γι' αυτό, ένας πολιτικός με όραμα για την κοινότητα που υπηρετεί μπορεί να κάνει σπουδαία πράγματα για να βελτιώσει και αυτόν τον δείκτη ποιότητας ζωής. Στο πλαίσιο της έρευνάς μας, μελετήσαμε τα επίπεδα μοναξιάς και στο εσωτερικό διαφορετικών ομάδων, και διαπιστώσαμε πως παίζει ρόλο η κοινότητα στην οποία κάποιος ανήκει. Να θυμίσω πως, πριν από εκατό χρόνια, ο Εμίλ Ντιρκέμ, στην περίφημη μελέτη του για την αυτοκτονία, είχε εντυπωσιαστεί από το εύρημά του πως σε μια δεδομένη κοινωνική ομάδα τα ποσοστά αυτοκτονιών παρέμεναν σταθερά για μια σημαντική χρονική περίοδο.\nΔεν έχουμε αμφιβολίες, λοιπόν, πως το τονωμένο αίσθημα αλληλεγγύης είναι απαραίτητο για μια κοινότητα και είναι μέσα στις ευθύνες των τοπικών αρχόντων να ενισχύουν τους κοινωνικούς δεσμούς και να αυξάνουν έτσι το κοινωνικό κεφάλαιο της πόλης. Και μιας χώρας, αν θέλετε. Τα τελευταία οκτώ χρόνια, αυτό είναι κάτι που έχουμε σοβαρά παραμελήσει στις ΗΠΑ. Ενας από τους παράγοντες που επηρεάζουν την ζωή στο εσωτερικό μιας κοινότητας και αναπόφευκτα -και αποδεδειγμένα- τα επίπεδα μοναξιάς που συναντούμε μεταξύ των μελών της, είναι ο βαθμός κοινωνικής εμπιστοσύνης - όταν η πολιτική ηγεσία την υπονομεύει, ταυτόχρονα υπονομεύει και την ποιότητα ζωής των πολιτών».


Επανέρχονται τα σενάρια για οικουμενική κυβέρνηση | ΕΡΓΑΤΙΚΗ ΕΞΟΥΣΙΑ\nΕπανέρχονται τα σενάρια για οικουμενική κυβέρνηση\nΣτο προσκήνιο επανέρχονται, από δυνάμεις του αστικού πολιτικού συστήματος, τα σενάρια για το σχηματισμό μιας οικουμενικής κυβέρνησης που θα μπορέσει να χειραγωγήσει τις λαϊκές αντιδράσεις και να προωθήσει πιο αποτελεσματικά τα αντιλαϊκά μέτρα που υπηρετούν την καπιταλιστική ανάκαμψη.\nΗ πρόεδρος του ΠΑΣΟΚ, Φ. Γεννηματά τάχθηκε υπέρ του σχηματισμού κυβέρνησης «εθνικής ενότητας» με τη συμμετοχή του ΣΥΡΙΖΑ, της ΝΔ και των άλλων «φιλοευρωπαϊκών δυνάμεων.\n«Η παρούσα Βουλή να αναδείξει νέα κυβέρνηση για να οδηγήσει τη χώρα έως την έξοδο από το μνημόνιο», ανέφερε κατά τη διάρκεια σύσκεψης στελεχών της Δημοκρατικής Συμπαράταξης, από όλη την Αττική. Παράλληλα, επέκρινε τον Αλ. Τσίπρα και τον Κ. Μητσοτάκη ότι έχουν επιλέξει την πόλωση και το διχασμό, οδηγώντας τη χώρα στην καταστροφή.\nΤις επόμενες μέρες, η Φ. Γεννηματά θα συναντηθεί με τον πρόεδρο της Δημοκρατίας, Προκόπη Παυλόπουλο και τους πολιτικούς αρχηγούς.\nΟ επικεφαλής του Ποταμιού, Στ. Θεωδωράκης πρότεινε το σχηματισμό κυβέρνησης από όλα τα κόμματα που ψήφισαν το μνημόνιο, με δέκα στόχους, δέκα υπουργούς και για δέκα μήνες. «Εμείς λέμε ότι η χώρα κατρακυλά εκτός Σένγκεν, εκτός ευρώ, εκτός Ευρώπης. Πρέπει να διακόψουμε αυτή την καταστροφική πορεία», τόνισε σε συνέντευξη του στη «Realnews».\nΟ πιο ένθερμος υποστηρικτής των οικουμενικών κυβερνήσεων είναι ο πρόεδρος της Ένωσης Κεντρώων, Β. Λεβέντης ο οποίος με κάθε ευκαιρία διατυμπανίζει τη συγκεκριμένη άποψη. «Η Ένωση Κεντρώων στηρίζει το ευρώ και την Ευρώπη και ζητάει οικουμενική κυβέρνηση γιατί βλέπει την παρούσα να καταρρέει», δήλωσε.\nΑπορριπτικοί εμφανίζονται ΣΥΡΙΖΑ - ΝΔ\nΣτην παρούσα φάση οι δύο πόλοι του αστικού πολιτικού συστήματος απορρίπτουν τα σενάρια για το σχηματισμό οικουμενικής κυβέρνησης, διεκδικώντας ο καθένας την αστική διακυβέρνηση για λογαριασμό του κόμματος του.\n«Θεωρώ τα σενάρια άλλης πλειοψηφίας, πόσο μάλλον της εκδοχής της οικουμενικής, όνειρα της αντιπολίτευσης και παιχνίδια τακτικής επειδή γνωρίζουν ότι στο επίπεδο των εκλογικών σχηματισμών δεν έχουν τύχη», ισχυρίστηκε στη «Realnews» ο υπουργός Οικονομικών, Ευκλ. Τσακαλώτος.\n«Μια οικουμενική κυβέρνηση σήμερα δεν είναι λύση στα προβλήματα του τόπου», δήλωσε πρόεδρος της ΝΔ, Κ.Μητσοτάκης σε συνέντευξή του στο «BHMAgazino», επισημαίνοντας ότι δεν εμπιστεύεται τον Αλ. Τσίπρα.\n«Δεν βλέπω γιατί βουλευτές του ΣΥΡΙΖΑ που δεν θα ψηφίσουν το Ασφαλιστικό με πρωθυπουργό τον κ. Τσίπρα, θα το ψηφίσουν με πρωθυπουργό κάποιον άλλον», σημείωσε. «Εάν ο κ. Τσίπρας χάσει την πλειοψηφία θα γίνει ό,τι προβλέπει το Σύνταγμα. Θα επιστρέψει την εντολή στον Πρόεδρο της Δημοκρατίας, θα ακολουθηθεί η διαδικασία των διερευνητικών εντολών και εφόσον δεν προκύψει η δυνατότητα σχηματισμού άλλης κυβέρνησης από την παρούσα Βουλή, θα οδηγηθούμε σε εκλογές», πρόσθεσε ο Κ. Μητσοτάκης.\nΟι διαφορετικές απόψεις αντανακλούν ως ένα βαθμό και τις αντιφάσεις του αστικού πολιτικού συστήματος. Οι κυβερνήσεις συνεργασίας από τη μια διευκολύνουν την υλοποίηση των αντιλαϊκών αναδιαρθρώσεων, αφού το πολιτικό κόστος μοιράζεται, από την άλλη κάνουν πιο ορατή τη στρατηγική συμφωνία των αστικών κομμάτων και δυσκολεύουν τη δικομματική εναλλαγή.\n▼ Φεβ 21 (2)\nΟι αποφάσεις της Πανελλαδικής Σύσκεψης των Μπλόκων...\n► 2015 (3934)


Π. Πέρκα: Ο νόμος για τον περιορισμό των διαδηλώσεων παραβιάζει το Σύνταγμα και δεν θα εφαρμοστεί (video)\nHome»ΠΟΛΙΤΙΚΗ » Π. Πέρκα: Ο νόμος για τον περιορισμό των διαδηλώσεων παραβιάζει το Σύνταγμα και δεν θα εφαρμοστεί (video)\nΙούλιος 10, 2020 18:05\nΗ Βουλευτής Φλώρινας και Αναπληρώτρια Τομεάρχης Μεταφορών της Κ.Ο. του ΣΥΡΙΖΑ, Θεοπίστη (Πέτη) Πέρκα συμμετείχε στις 9.7.2020 στην εκπομπή «Αταίριαστοι» του ΣΚΑΪ.\n«Το νομοσχέδιο μας πάει πολύ πίσω. Ξεχνάμε την ιστορία αυτής της χώρας, που στους δρόμους κατακτήθηκαν δικαιώματα και βεβαία δείχνει τον φόβο της κυβέρνησης για τις αντιδράσεις λόγω της τραγικής οικονομικής κατάστασης που έχει περιέλθει η χώρα. Πρακτικά περιορίζει το δικαίωμα των συναθροίσεων που προστατεύεται από το Σύνταγμα. Έτσι έχει αποφανθεί η Επιστημονική Επιτροπή της Βουλής, η ένωση δικαστών και πολλές σχετικές οργανώσεις». Αναφορικά με τα στοιχεία που παρουσίασε ο Υπουργός Προστασίας του Πολίτη, ο κ. Χρυσοχοΐδης ότι πέντε στις δέκα πορείες ήταν των 50 ατόμων, η κ. Πέρκα απάντησε ότι «για τις μικρές πορείες των 50 ατόμων υπάρχει σχετικό θεσμικό πλαίσιο, το π.δ. 120/2013, που ρυθμίζει τα θέματα των μικρών πορειών (πχ πεζοδρόμιο, μια λωρίδα). Το ζήτημα με αυτό το νομοσχέδιο είναι ότι ενώ το Σύνταγμα προβλέπει ξεκάθαρα το δικαίωμα των πολιτών στην ελεύθερη συνάθροιση, με το νόμο αυτό της ΝΔ προστίθενται επιπλέον περιορισμοί πάνω από το Σύνταγμα, όπως για παράδειγμα να υπάρχει ένα συντονιστής της πορείας που θα αναλαμβάνει την ευθύνη. Φανταστείτε σε μια μεγάλη πορεία, να υπάρχει ένας άνθρωπος που θα φέρει την ευθύνη και ο οποίος θα πρέπει να πάει στα δικαστήρια να αποδείξει ότι δεν είναι ελέφαντας. Πως μπορούμε να υποδείξουμε ποιος είναι ο υπεύθυνος, αν μια ομάδα κάνει επεισόδια; Ως προς το θέμα της ειδοποίησης, γενικά τηρείται από το σωματεία πριν τις πορείες. Ωστόσο δεν μπορούμε να αποκλείουμε και τις αυθόρμητες πορείες που γίνονται για οποιοδήποτε θέμα. Ο νόμος αυτός δεν θα εφαρμοστεί».\nΩς προς το ΚΙΝΑΛ, η κ. Πέρκα απάντησε ότι δεν δέχεται κριτική από το ΚΙΝΑΛ, το οποίο είναι σε δύσκολη θέση γιατί οι ψηφοφόροι τoy θυμούνται την παράδοση της Δημοκρατικής παράταξης και απορούν γιατί αυτό το κόμμα γίνεται δεκανίκι του Μητσοτάκη για ακόμα μια φορά.\nΣχετικά με τις κατασκευαστικές εταιρίες η κ. Πέρκα απάντησε «στην Ελλάδα υπήρχαν πέντε κατασκευαστικές που μοιράστηκαν όλη το χρήμα για αυτά τα μεγάλα έργα που έγιναν τόσα χρόνια στη χώρα. Αναφορικά με το Πάτρα – Πύργος που ανέφερε ο κ. Σιμόπουλος, Βουλευτής της ΝΔ, η κ. Πέρκα απάντησε ότι « το Πάτρα – Πύργος ήταν μέσα στις περιβόητες πέντε συμβάσεις παραχώρησης, που πλήρωσε ακριβά ο ελληνικός λαός και ποτέ τα έργα δεν τελειώνανε – τελικά τα ολοκλήρωσε η κυβέρνηση ΣΥΡΙΖΑ- το δε συγκεκριμένο τμήμα βγήκε από τη σύμβαση παραχώρησης και προχώρησε ως δημόσιο έργο. Τώρα το έργο έχει παγώσει και από δημόσιο έργο το ξανά πάνε με σύμβαση παραχώρησης, με διόδια δηλαδή».\nΙούλιος 10, 2020 at 10:38 μμ\nΈλα ανώνυμοι ΣΥΡΙΖΑιοι…\nΛυπηθείτε για την κατάντια μου, αλλά ας κάνουμε την παλαβή για τις δικές μας απαγορεύσεις…\nΘ. Καράογλου: «Με το πρόγραμμα «Αντώνης Τρίτσης» περιφέρειες και δήμοι αποκτούν στην πράξη αυξημένες αρμοδιότητες και πόρους»\nΤο γενικό φροντιστήριο Μ.Ε. «Θεωρητικό» με αφορμή την έκδοση των βαθμολογιών\nΠΟΛΙΤΙΚΗ Μάιος 17, 2022 12:12\nΠ. Πέρκα: Η ηγεσία του\nΠΟΛΙΤΙΚΗ Μάιος 17, 2022 12:10\nΤην κοινότητα Βεγόρας επισκέφτηκε ο\nΠΟΛΙΤΙΚΗ Μάιος 16, 2022 21:17\nΣΥΡΙΖΑ Φλώρινας: Το αίτημα για\nΠΟΛΙΤΙΚΗ Μάιος 14, 2022 10:31\nΣΥΡΙΖΑ-ΠΣ Φλώρινας: 15 Μαΐου ψηφίζουμε\nΠΟΛΙΤΙΚΗ Μάιος 13, 2022 11:23\nΠΟΛΙΤΙΚΗ Μάιος 12, 2022 17:01\nΗ Τομεακή Επιτροπή Φλώρινας του


Γεμάτο το απουσιολόγιο στον ΟΦΗ\nΤετάρτη 11 Απριλίου 2018 08:16\nΜε πολλά προβλήματα ξεκίνησε την προετοιμασία του ο ΟΦΗ την Τρίτη του Πάσχα (10/4) για την εκτός έδρας αναμέτρηση με τη Δόξα Δράμας. Πιο συγκεκριμένα, εκτός προπόνησης έμειναν για διαφορετικούς λόγους οι Μάνος, Παπαστεριανός, Κοιλιάρας, Λεάλ και Μονιάκης. Αρχικά, ο πρώτος σκόρερ της ομάδας, Δημήτρης Μάνος έχει ίωση και δεν συμμετείχε καθόλου στο πρόγραμμα, ενώ οι Παπαστεριανός, Κοιλιάρας, Λεάλ και Μονιάκης αντιμετωπίζουν προβλήματα τραυματισμών και ακολούθησαν ατομικό πρόγραμμα.\nΑπό εκεί και πέρα ο Νίκος Παπαδόπουλος θέλησε να δώσει ώθηση στους παίκτες του, ζητώντας τους να τα δώσουν όλα, ώστε να παραμείνουν στην κορυφή του βαθμολογικού πίνακα της Β’ Εθνικής έως το τέλος. Αναλυτικότερα, μεταξύ άλλων φαίνεται να είπε ο τεχνικός των Κρητικών:\n«Εχουμε πετύχει πολλά, αλλά δεν έχει τελειώσει ακόμη τίποτε. Είμαστε ΟΦΗ και πρέπει να συνεχίσουμε συγκεντρωμένοι και σοβαροί. Προέχει να εξασφαλιστεί και μαθηματικά ο στόχος της ανόδου και από εκεί και πέρα να τερματίσουμε στην υψηλότερη θέση, που έχουμε σήμερα». Να σημειωθεί, ότι την Τετάρτη (11/4) προγραμματίστηκε μεσημεριανή προπόνηση, όπου οι Κρητικοί θα συνεχίσουν την προετοιμασία τους για τον αγώνα με τους Δραμινούς.


Αυτό είναι το τρικ για να χρησιμοποιείς τη μεμβράνη σαν σεφ | Cool Home\nΒΡΙΣΚΕΣΑΙ ΕΔΩ:COOLHOME»Κουζίνα»Αυτό είναι το τρικ για να χρησιμοποιείς τη μεμβράνη σαν σεφ\nΑυτό είναι το τρικ για να χρησιμοποιείς τη μεμβράνη σαν σεφ\nΑΠΟ coolhome στις\t 17 Μαρτίου 2017 Κουζίνα\nΝαι, είναι ένα από τα πιο εκνευριστικά πράγματα που υπάρχουν μέσα στην κουζίνα! Διπλώνει, στραβώνει, μαζεύει, σκίζεται, κολλάει, και στο τέλος δουλειά δε γίνεται την στιγμή που τη χρειάζεσαι. Το μυστικό είναι ένα για να μη σε φέρνει στα όριά σου και να σου χρησιμεύει πραγματικά μέσα στην κουζίνα. Βάλτην στο ψυγείο! Παγωμένη η μεμβράνη έχει καλύτερη συμπεριφορά και δεν σου βγάζει την ψυχή. Αυτό είναι το κόλπο που κάνουν οι σεφ και τους βλέπεις να την παίζουν στα δάχτυλα χωρίς κανένα πρόβλημα! Κάντο κι εσύ!\nΠΡΟΗΓΟΥΜΕΝΟ ΑΡΘΡΟΈνας τύπος μάζευε επί 5 χρόνια καπάκια και έφτιαξε τον καλύτερο DIY πάγκο κουζίνας που έχεις δει\nΕΠΟΜΕΝΟ ΑΡΘΡΟ Η COCO-MAT γιορτάζει τον Ύπνο!


ΣΧΕΔΙΟ ΕΚΤΑΚΤΗΣ ΑΝΑΓΚΗΣ 2016- 2017\nΣχέδιο Έκτακτης Ανάγκης 2016-2017\nγια τη Διαχείριση του Σεισμικού Κινδύνου\n8/ΘΕΣΙΟΥ ΟΛΟΗΜΕΡΟΥ ΔΗΜΟΤΙΚΟΥ ΣΧΟΛΕΙΟΥ\n- σύνταξη και επικαιροποίηση του ήδη υπάρχοντος Σχεδίου Έκτακτης Ανάγκης του Σχολείου\n- διοργάνωση ασκήσεων ετοιμότητας για σεισμό\n- ενημέρωση των εκπαιδευτικών, των μαθητών, των γονέων και κηδεμόνων.\n2. Σύνταξη Σχεδίου Έκτακτης Ανάγκης για Σεισμό\nΤο παρόν Σχέδιο Έκτακτης Ανάγκης του 8/Θέσιου Ολοήμερου Δημοτικού Σχολείου, το οποίο στεγάζεται στη Λίμνη Ευβοίας, (όροφοι: δύο (2)), συντάχθηκε το Σεπτέμβριο του 2016 με ευθύνη του Διευθυντή Σκρέτα Σεραφείμ, σύμφωνα με τις κατευθυντήριες οδηγίες του Ο.Α.Σ.Π. και του Υπουργείου Παιδείας, Έρευνας και Θρησκευμάτων και αφορά στη σχολική περίοδο 2016 ? 2017.\nΠρέπει να επισημανθεί ότι οι ενέργειες που αφορούν στη διαχείριση του σεισμικού κινδύνου της σχολικής μας μονάδας σχετίζονται και με τις αντίστοιχες ενέργειες των ακόλουθων συστεγαζόμενων στο συγκεκριμένο κτίριο σχολικών μονάδων:\nα. 2/Θέσιο Ολοήμερο Νηπιαγωγείο Λίμνης\nΓια το λόγο αυτό με ευθύνη των Διευθυντών θα συζητηθούν τα κοινά θέματα των Σχεδίων Έκτακτης Ανάγκης και θα ληφθούν, όπου απαιτείται, αποφάσεις για κοινές δράσεις π.χ. διοργάνωση ασκήσεων ετοιμότητας.\n2.1. Ενέργειες Πριν το Σεισμό\n2.1.1. Γενικά Στοιχεία\nΤην ευθύνη εκπόνησης του Σχολικού Αντισεισμικού Σχεδιασμού έχει ο Διευθυντής του Σχολείου μας, ο οποίος μετά την έγκριση του Σχεδιασμού από το σύλλογο διδασκόντων θα ενημερώσει για την εκπόνησή του την οικεία Διεύθυνση Πρωτοβάθμιας Εκπαίδευσης. Ο Αντισεισμικός Σχεδιασμός επικυρώνεται στην αρχή κάθε σχολικής χρονιάς και όποτε άλλοτε κριθεί αναγκαίο.\nΟ Σύλλογος των Εκπαιδευτικών θα εγκρίνει μετά από πρόταση του Διευθυντή τη σύνθεση των ομάδων εργασίας που περιγράφονται στην επόμενη παράγραφο και οι οποίες θα μεριμνήσουν για τις ενέργειες διαχείρισης του σεισμικού κινδύνου στο Σχολείο μας (Παραρτήματα Γ και Δ).\nΟ Σύλλογος των Εκπαιδευτικών είναι υπεύθυνος για την εφαρμογή του Σχεδίου Έκτακτης Ανάγκης και κυρίως για το μέρος των ενεργειών που του αναλογεί, πριν, κατά τη διάρκεια και μετά από κάθε σεισμικό συμβάν ή άσκηση ετοιμότητας για περίπτωση σεισμού.\nΟ Σύλλογος των Εκπαιδευτικών συμμετέχει στις δοκιμαστικές εφαρμογές του Σχεδίου και κάνει σχετικές προτάσεις για την επικαιροποίηση και τη βελτίωσή του.\nΟ Διευθυντής θα ενημερώσει την οικεία Διεύθυνση Πρωτοβάθμιας Εκπαίδευσης για την υλοποίηση των προβλεπόμενων ασκήσεων ετοιμότητας στο τέλος του σχολικού έτους.\n2.1.2. Ανάθεση Αρμοδιοτήτων στο Προσωπικό του Σχολείου\nΟ ορισμός αρμοδιοτήτων στο εκπαιδευτικό και διοικητικό προσωπικό γίνεται ανάλογα με τη βαθμίδα εκπαίδευσης του σχολείου και τις ανάγκες του, τον αριθμό των μαθητών, του εκπαιδευτικού και διοικητικού προσωπικού κ.λπ., και βασίζεται στις ακόλουθες αρχές:\nΟι ρόλοι και αρμοδιότητες του προσωπικού πρέπει να προσδιορίζονται τόσο για την προσεισμική, όσο και για την άμεση μετασεισμική περίοδο.\nΟι ρόλοι και οι αρμοδιότητες πρέπει, στις περισσότερες περιπτώσεις, να καθορίζονται ανάλογα με το χώρο που βρίσκεται ο κάθε εκπαιδευτικός την ώρα του συμβάντος και όχι απαραίτητα να συσχετίζονται με συγκεκριμένο πρόσωπο.\nΟι εκπαιδευτικοί που έχουν διδακτικά καθήκοντα την ώρα της έκτακτης ανάγκης έχουν ως προτεραιότητα την προστασία τη δική τους και των μαθητών τους την ώρα του σεισμικού συμβάντος και την στη συνέχεια ασφαλή εκκένωση του κτιρίου μετά το τέλος του σεισμού και τη συγκέντρωση των μαθητών στο χώρο καταφυγής με τη διαδικασία που ορίζεται στο Σχολικό Σχέδιο.\nΟι ενέργειες μετά από έναν σεισμό ουσιαστικά αποτελούν προσεισμικές ενέργειες μιας νέας δόνησης.\nΓια την αποτελεσματικότερη διαχείριση των εκτάκτων αναγκών σε κάθε σχολική μονάδα προβλέπονται διάφορες ομάδες έκτακτης ανάγκης, ανάλογα με το διαθέσιμο ανθρώπινο δυναμικό και τις ανάγκες της. Στη συνέχεια περιγράφονται ρόλοι και αρμοδιότητες κάποιων ομάδων εργασίας, το σχολείο όμως μπορεί να δημιουργήσει και άλλες ομάδες εργασίας ανάλογα με τις ανάγκες του:\nΚαθορισμός Ατόμου ή Περιγραφή Θέσης\n- Ευθύνη υλοποίησης του Αντισεισμικού Σχεδιασμού.\n- Μέριμνα εκπόνησης του Σχολικού Σχεδίου Έκτακτης Ανάγκης στην αρχή κάθε σχολικού έτους και συντονισμού όλων των σχετικών ενεργειών.\n- Μέριμνα για ευαισθητοποίηση, εκπαίδευση και προετοιμασία του προσωπικού και των μαθητών.\n- Ευθύνη πραγματοποίησης των Ασκήσεων Ετοιμότητας, καταγραφής τους στο Ημερολόγιο του Σχολείου και αποτίμησής τους.\n- Λήψη αποφάσεωνσχετικά με τις ελλείψεις που παρατηρήθηκαν.\n- Γνωστοποίηση στους γονείς και κηδεμόνες της διαδικασίας που θα ακολουθηθεί σε περίπτωση σεισμού. Ενημέρωσή τους για τον χώρο καταφυγής, και την παραλαβή των παιδιών τους, εάν αποφασιστεί διακοπή της λειτουργίας των σχολικών μονάδων.\n- Ενημέρωση της οικείας Διεύθυνσης Εκπαίδευσης για την εκπόνηση του Σχεδίου, μετά από συζήτηση και έγκρισή του από τον Σύλλογο Διδασκόντων με την έναρξη του σχολικού έτους.\n- Ενημέρωση της οικείας Διεύθυνσης Εκπαίδευσης για την υλοποίηση ασκήσεων ετοιμότητας στο τέλος κάθε σχολικού έτους.\n- Συντονισμός όλων των σχετικών ενεργειών για τη μετασεισμική εφαρμογή του Σχολικού Σχεδίου Έκτακτης Ανάγκης.\n- Επικοινωνία με την Προϊσταμένη Αρχή ή άλλους εμπλεκόμενους αρμόδιους φορείς για αλληλοενημέρωση.\n- Ενημέρωση του προσωπικού για τις ενέργειες διαχείρισης που θα ακολουθηθούν, σύμφωνα με τις οδηγίες της Προϊσταμένης Αρχής.\n- Μέριμνα για υλοποίηση των αποφάσεων των αρμοδίων υπηρεσιών (Προϊσταμένη Αρχή, Δήμος, Περιφέρεια κ.ά.).\n- Συντονισμός της μετακίνησης των μαθητών σε άλλο προεπιλεγμένο χώρο καταφυγής, εάν και εφόσον το προαύλιο του σχολείου δεν είναι κατάλληλο.\n- Εφαρμογή άλλων λύσεων επικοινωνίας που έχουν προεπιλεγεί (π.χ. αγγελιοφόρος) σε περίπτωση που οι γραμμές τηλεφωνίας τεθούν εκτός λειτουργίας μετά από έναν ισχυρό σεισμό.\nΜέριμνα για αποτίμηση της Διαχείρισης του συμβάντος και επικαιροποίηση του Σχεδιασμού.\nΟμάδα Σύνταξης Σχολικού Σχεδίου Έκτακτης Ανάγκης\n- Σύνταξη ή Επικαιροποίηση του Σχεδίου του Σχολείου.\n- Διενέργεια τακτικού ελέγχου των χώρων και καταγραφή των ελλείψεων σχετικά με την τήρηση βασικών προϋποθέσεων όπως:\n- Επισήμανση των οδεύσεων διαφυγής και των εξόδων του κτιρίου.\n- Εξασφάλιση της πρόσβασης στις οδούς διαφυγής και τις εξόδους.\n- Προμήθεια απαραίτητων εφοδίων όπως: βασικά είδη παροχής πρώτων βοηθειών, τηλεβόας κ.λπ.\n- Επισήμανση και άρση των επικινδυνοτήτων στους χώρους του σχολείου.\n- Ανάρτηση του Σχεδίου στις αίθουσες, στους διαδρόμους κ.λπ.\n- Επιλογή του κύριου και του δευτερεύοντα χώρου καταφυγής.\n- Μέριμνα σε ότι αφορά στην ενημέρωση για τον Αντισεισμικό Σχεδιασμό των εκπαιδευτικών, μαθητών και γονέων, σε συνεργασία με το Διευθυντή.\n- Διοργάνωση Ασκήσεων Ετοιμότητας για σεισμό.\n- Αποτίμηση Ασκήσεων Ετοιμότητας.\n- Υποβολή προτάσεων για επικαιροποίηση του Σχεδιασμού στον Διευθυντή του Σχολείου.\n- Συνεχής μέριμνα για επικαιροποίηση των γνώσεων των μελών της Ομάδας.\n- Αποτίμηση της Διαχείρισης του συμβάντος και υποβολή προτάσεων για Επικαιροποίηση του Σχεδιασμού.\n- Ενημέρωση των μελών της Ομάδας, κατά προτεραιότητα, για θέματα παροχής πρώτων βοηθειών.\n- Μέριμνα για ενημέρωση του εκπαιδευτικού και διοικητικού προσωπικού σε θέματα Πρώτων Βοηθειών (σε συνεννόηση με τον Διευθυντή).\n- Μέριμνα για την πληρότητα του φαρμακευτικού υλικού και ενημέρωση του Διευθυντή για την ανάγκη προμήθειας απαραίτητων υλικών.\n- Προμήθεια Ειδών Πρώτων Βοηθειών.\n- Ενημέρωση σχετικά με το χώρο αποθήκευσης του φαρμακευτικού υλικού της σχολικής μονάδας.\n- Παροχή Πρώτων Βοηθειών σε όσους έχουν υποστεί μικροτραυματισμούς.\n- Ενημέρωση του Διευθυντή για τους τυχόν τραυματισμούς ώστε να επικοινωνήσει με το Ε.Κ.Α.Β., εάν και εφόσον απαιτηθεί.\n- Ενημέρωση σχετικά με τα μέσα πυροπροστασίας και τη χρήση τους.\n- Προμήθεια των απαραίτητων μέσων πυροπροστασίας και μέριμνα για την τοποθέτησή τους στο σχολικό κτίριο.\n- Συντήρηση των συστημάτων πυροπροστασίας (π.χ. αναγόμωση των πυροσβεστήρων κ.λπ.).\n- Μέριμνα για την ενημέρωση των συναδέλφων τους σε θέματα πυροπροστασίας και τη χρήση των πυροσβεστικών μέσων, σε συνεννόηση με τον Διευθυντή.\n- Κατάσβεση μικροεστιών πυρκαγιάς και ενημέρωση του Διευθυντή για να καλέσει την Πυροσβεστική, έχοντας πάντοτε υπόψη ότι προέχει η ατομική ασφάλεια.\nΌλο το προσωπικό (όποιος είναι πλησιέστερα στην εστία)\nΟμάδα Ελέγχου Δικτύων\n- Γνώση της θέσης των κεντρικών διακοπτών ηλεκτροδότησης και ύδρευσης, καθώς και της διαδικασίας διακοπής της ηλεκτροδότησης και της υδροδότησης.\n- Σύνταξη προτάσεων προς το Διευθυντή ώστε να γίνει προμήθεια κατάλληλου εξοπλισμού μόνωσης (εάν δεν υπάρχει ήδη), όπως μονωτικά γάντια κ.ά.\n- Μέριμνα για διακοπή ηλεκτροδότησης και υδροδότησης και ενημέρωση του Διευθυντή.\n- Δημιουργία καταλόγου με τα στοιχεία επικοινωνίας των γονέων και κηδεμόνων των μαθητών του τμήματός τους (επίθετο, διεύθυνση, τηλ. επικοινωνίας κ.ά.), τα εφεδρικά πρόσωπα επικοινωνίας κ.λπ.\nτης κάθε τάξης\nΟμάδα Υποστήριξης ΑμεΑ\n- Ενημέρωση όλου του προσωπικού για το ημερήσιο σχολικό πρόγραμμα και τις ανάγκες του Ατόμου με Αναπηρία.\n- Συζήτηση με το Άτομο για τις ενέργειες προστασίας που πρέπει να κάνει σε περίπτωση καταστροφικού σεισμικού γεγονότος.\n- Σχεδιασμός της διαδικασίας υποστήριξής του κατά τη διάρκεια της εκκένωσης και ενημέρωση του Διευθυντή για τυχόν ενέργειες που πρέπει να γίνουν για την ασφαλή εκκένωση του κτιρίου.\n- Ενημέρωση του προσωπικού για τις ενέργειες που προβλέπονται στο Σχολικό Σχέδιο Έκτακτης Ανάγκης και αφορούν στο ΑμεΑ. Όλο το προσωπικό του σχολείου πρέπει να γνωρίζει:\n- σε ποια αίθουσα βρίσκεται το Άτομο με Αναπηρία,\n- τη διαδικασία εκκένωσης που θα πρέπει να ακολουθηθεί.\nΜετά την Καταστροφή:\n- Υποστήριξη του Ατόμου με Αναπηρία κατά τη διάρκεια της εκκένωσης. και κατά τη διάρκεια της παραμονής του στο χώρο καταφυγής.\nΌλο το προσωπικό (όσοι δεν έχουν διδακτικά καθήκοντα)\n2.1.3. Συμμετοχή Μαθητών\n- Ενημερώνονται για το φαινόμενο του σεισμού και τα ενδεδειγμένα μέτρα προστασίας πριν, κατά τη διάρκεια και μετά από έναν σεισμό.\n- Ενημερώνονται για το Σχέδιο Έκτακτης Ανάγκης του σχολείου.\n- Συμμετέχουν με σοβαρότητα στις ασκήσεις ετοιμότητας και εκπαιδεύονται στην εφαρμογή του Σχολικού Σχεδίου Έκτακτης Ανάγκης για περίπτωση σεισμού.\n- Εκπονούν με τη συνδρομή των εκπαιδευτικών εργασίες και προγράμματα σε σχετικά θέματα.\n- Συζητούν με το οικογενειακό και φιλικό περιβάλλον τους για τις ενέργειες πρόληψης που έμαθαν στο σχολείο.\n2.1.4. Επισήμανση & Άρση Επικινδυνοτήτων\nΗ Ομάδα Σύνταξης του Σχολικού Σχεδίου Έκτακτης Ανάγκης είναι υπεύθυνη για την επισήμανση των τυχόν επικινδυνοτήτων που υπάρχουν στους χώρους του κτιρίου και του προαυλίου του σχολείου και τη σύνταξη προτάσεων για άρση τους.\nΟ όρος επισήμανση και άρση επικινδυνοτήτων αναφέρεται στις απαραίτητες προσεισμικές παρεμβάσεις που πρέπει να γίνουν, με στόχο την αποφυγή του τραυματισμού των μαθητών και του προσωπικού του σχολείου, που μπορεί να προκληθεί από βλάβες σε μη δομικά στοιχεία του κτιρίου και στον εξοπλισμό του.Η τοποθέτηση των επίπλων σε κατάλληλες θέσεις ώστε να μην προκαλούνται επιπλέον προβλήματα κατά την εκκένωση, η στήριξη των επίπλων και του εξοπλισμού με κατάλληλο τρόπο στον τοίχο, στο δάπεδο ή πάνω σε έπιπλα κ.α., η συντήρηση των φωτιστικών, η στερέωση κάδρων, πινάκων ή ραφιών, η χωροθέτηση των θρανίων κ.λπ. είναι απαραίτητες ενέργειες για να προστατευτεί η ασφάλεια των μαθητών και του προσωπικού.\nΤο παρακάτω ερωτηματολόγιο αποτελεί τμήμα του Δελτίου Αυτοψίας για τον Έλεγχο της Μη Δομικής Τρωτότητας Κτιρίων που έχει εκδώσει ο Ο.Α.Σ.Π. και έχει αναρτηθεί στο δικτυακό του τόπο: www.oasp.gr/userfiles / midomiki_frm.pdf.\nΤμήμα Δελτίου Αυτοψίας για τον Έλεγχο της Μη Δομικής Τρωτότητας Κτιρίων\nΤα ψηλά ντουλάπια, τα ράφια κ.λπ. είναι στηριγμένα με κατάλληλο τρόπο στον τοίχο και/ή στο δάπεδο;\nΤα συρτάρια ή οι πόρτες των ντουλαπιών κλείνουν ασφαλώς;\nΥπάρχουν ελαστικές ταινίες έτσι ώστε να συγκρατούνται τα βιβλία;\nΟι αναρτημένες τηλεοράσεις, κάμερες, ηχεία είναι επαρκώς στερεωμένες;\nΟι οθόνες, οι κεντρικές μονάδες υπολογιστών και οι εκτυπωτές είναι κατάλληλα στερεωμένοι πάνω στα γραφεία (με αυτοκόλλητους συνδέσμους) ή βρίσκονται αρκετά μακριά από την άκρη ώστε να μην μπορούν να ανατραπούν σε περίπτωση σεισμού;\nΤα καλώδια έχουν επαρκές μήκος και εύκαμπτες συνδέσεις με τις ηλεκτρικές συσκευές;\nΤα χημικά, τα φάρμακα και τα υλικά εργαστηρίων είναι τοποθετημένα ασφαλώς, σύμφωνα με τις προδιαγραφές των κατασκευαστών σε ράφια ή συρτάρια και σε ικανή απόσταση μεταξύ τους έτσι ώστε να μην υπάρχει κίνδυνος ανάμιξης;\nΟι πόρτες εξόδου ανοίγουν προς τα έξω;\nΈχουν οι αυτόματες πόρτες κάποιο χειροκίνητο σύστημα λειτουργίας για την περίπτωση διακοπής ρεύματος μετά από έναν σεισμό;\nΟι άκρες των βαθμίδων έχουν κάλυψη από αντιολισθητικό υλικό;\nΥπάρχουν ράμπες με τις απαιτούμενες προδιαγραφές για ΑμεΑ;\nΥπάρχει κουπαστή που να επιτρέπει συνεχή ολίσθηση του χεριού πάνω σε αυτή;\nΟι ψευδοροφές, σωληνώσεις, φωτιστικά, χωρίσματα και διακοσμητικά γύψινα στοιχεία είναι κατάλληλα στερεωμένα ώστε να αποφευχθεί η πτώση τους σε περίπτωση σεισμού κατά μήκος των εξόδων διαφυγής;\nΤα έπιπλα και/η τα περιεχόμενά τους είναι ικανοποιητικά στερεωμένα ώστε σε περίπτωση σεισμού να μην κλείσουν τις εξόδους διαφυγής;\nΤα μη στερεωμένα έπιπλα είναι τοποθετημένα μακριά από τις πόρτες εξόδου;\nΤα τζάμια που χρησιμοποιούνται στις προσόψεις και στα παράθυρα είναι ασφαλείας (από γυαλί οπλισμένο με πλέγμα ή με επικάλυψη ειδικής μεμβράνης);\nΤα στηθαία, τα γείσα, οι καμινάδες, τα κεραμίδια κ.λπ. είναι κατάλληλα στηριγμένα;\nΤα αναρτημένα προσαρτήματα, οι πινακίδες και τα λοιπά διακοσμητικά στοιχεία είναι αγκυρωμένα κατάλληλα στο κτίριο;\nΤα σώματα θέρμανσης και κλιματισμού είναι ασφαλώς στηριγμένα;\nΟι πυροσβεστήρες είναι τοποθετημένοι σε κατάλληλες θέσεις;\nΣυντηρούνται τακτικά τα συστήματα ενεργητικής πυροπροστασίας;\nΟι διακόπτες του ηλεκτρικού και ειδικά ο γενικός διακόπτης που σταματά την παροχή του ηλεκτρικού βρίσκεται σε προσβάσιμη θέση;\nΥπάρχουν στην είσοδο του κτιρίου όσο και στους κοινόχρηστους χώρους σχεδιαγράμματα και οδηγίες για τη θέση των πυροσβεστικών μέσων;\n2.2. Ενέργειες Κατά τη Διάρκεια του Σεισμού\n2.2.1. Ενέργειες Εκπαιδευτικών και Διοίκησης\nΖητούν από τους μαθητές τους να καλυφθούν κάτω από τα θρανία τους, κρατώντας με το χέρι τους το πόδι του θρανίου, δίνοντας την οδηγία: «Παιδιά καλυφθείτε - Σεισμός». Οι ίδιοι προφυλάσσονται με τον ίδιο τρόπο κάτω από την έδρα.\nΠροφυλάσσονται κατάλληλα ανάλογα με τη θέση που βρίσκονται την ώρα του σεισμού, σύμφωνα με την οδηγία: «Μένω στο χώρο που βρίσκομαι, Σκύβω, Καλύπτομαι, Κρατιέμαι», εάν δεν βρίσκονται σε αίθουσα διδασκαλίας την ώρα της δόνησης. Πιο συγκεκριμένα εάν δεν υπάρχει γερό, ξύλινο τραπέζι ή γραφείο για να καλυφθούν στο χώρο που βρίσκονται, γονατίζουν στο μέσον του χώρου όσο το δυνατόν μακριά από επικινδυνότητες και καλύπτουν το κεφάλι και τον αυχένα με τα χέρια τους.\n2.2.2. Ενέργειες Μαθητών\nΚαλύπτονται αμέσως κάτω από τα θρανία τους κρατώντας με το χέρι τους το πόδι του θρανίου, εάν την ώρα του σεισμού βρίσκονται μέσα στις αίθουσες διδασκαλίας.\nΠροφυλάσσονται κατάλληλα ανάλογα με τη θέση που βρίσκονται την ώρα του σεισμού (π.χ. διάδρομο, τουαλέτα), σύμφωνα με την οδηγία: «Μένω στο χώρο που βρίσκομαι, Σκύβω, Καλύπτομαι, Κρατιέμαι», εάν δεν βρίσκονται σε αίθουσα διδασκαλίας. Εάν στο χώρο που βρίσκονται δεν υπάρχει γερό, ξύλινο τραπέζι ή γραφείο για να καλυφθούν, γονατίζουν στο μέσον του χώρου όσο το δυνατόν μακριά από επικινδυνότητες και καλύπτουν το κεφάλι και τον αυχένα με τα χέρια τους.\nΠαραμένουν στον αύλειο χώρο, μακριά από τις όψεις του κτιρίου, εάν βρίσκονται στο προαύλιο κατά τη διάρκεια της σεισμικής δόνησης.\n2.2.3. Ενέργειες Επισκεπτών\nΕφαρμόζουν τα μέτρα προστασίας που προαναφέρθηκαν, ανάλογα με το χώρο που βρίσκονται.\n2.3. Ενέργειες Μετά το Τέλος του Σεισμού\n2.3.1. Ενέργειες Διευθυντή / Υποδιευθυντών\nΔιατηρούν την ψυχραιμία τους και μεριμνούν για την ανύψωση του ηθικού των μαθητών και του προσωπικού.\nΕπιτηρούν την εφαρμογή του προσεισμικού Σχολικού Σχεδιασμού, δηλαδή την ασφαλή εκκένωση των αιθουσών και των άλλων χώρων του κτιρίου και τη συγκέντρωση των μαθητών στο προαύλιο του σχολείου.\nΕπικοινωνούν με την Προϊσταμένη τους Αρχή και άλλους αρμόδιους φορείς (εάν απαιτείται), για να ενημερωθούν για τις ενέργειές τους σε ότι αφορά στη διακοπή ή όχι της λειτουργίας του σχολείου ή για να ενημερώσουν για τυχόν προβλήματα που προέκυψαν από τον σεισμό.\nΠαραμένουν μαζί με τους συναδέλφους τους και τους μαθητές τους στον χώρο καταφυγής για όσο χρόνο απαιτηθεί. Σε περίπτωση που ανακοινωθεί από τον Δήμο, την Περιφέρεια κ.λπ. απόφαση διακοπής της λειτουργίας των σχολικών μονάδων θα πρέπει να παραμείνουν στο χώρο καταφυγής έως ότου παραληφθούν όλοι οι μαθητές από τους γονείς ή τους κηδεμόνες τους.\nΛαμβάνουν, κατά την κρίση τους, κάθε μέτρο για τη διασφάλιση της ζωής και της ακεραιότητας διδασκομένων και διδασκόντων, καθώς και της περιουσίας του Δημοσίου.\n2.3.2. Ενέργειες Εκπαιδευτικών\nΜετά το τέλος της σεισμικής δόνησης ζητούν από τους μαθητές να προετοιμαστούν για την εκκένωση της αίθουσά τους.\nΖητούν από τους μαθητές τους να μην τρέχουν, να κινούνται γρήγορα αλλά με ηρεμία και τάξη κατά την εκκένωση του κτιρίου.\nΑνοίγουν την πόρτα της αίθουσάς τους, ελέγχουν για τυχόν επικινδυνότητες, παρακολουθούν την εκκένωση των αιθουσών που προηγούνται της δικής τους και δίνουν το έναυσμα της εκκένωσης όταν έρθει η σειρά της συγκεκριμένης αίθουσας, σύμφωνα με το Σχέδιο Έκτακτης Ανάγκης του Σχολείου (Παράρτημα Α).\nΠαίρνουν μαζί τους το απουσιολόγιο και την κατάσταση με τα στοιχεία των γονέων και κηδεμόνων των μαθητών που υπάρχει στην αίθουσα, πριν την εκκενώσουν.\nΒεβαιώνονται ότι δεν έμεινε κανένας μαθητής μέσα στην αίθουσα και φεύγουν τελευταίοι από την αίθουσα πίσω από τους μαθητές, κατευθυνόμενοι προς τον ασφαλή προκαθορισμένο χώρο συγκέντρωσης. Προσέχουν τις επικινδυνότητες που βρίσκονται στη διαδρομή τους.\nΚαταμετρούν τους μαθητές τους όταν συγκεντρωθούν στο προαύλιο. Όσοι εκπαιδευτικοί δεν είχαν καθήκοντα διδασκαλίας την ώρα της σεισμικής δόνησης ενεργούν σύμφωνα με τις αρμοδιότητες που τους έχουν ανατεθεί στο Σχέδιο Έκτακτης Ανάγκης.\nΠαραμένουν μαζί με τους συναδέλφους τους και μαθητές τους στο χώρο καταφυγής για όσο χρόνο απαιτηθεί. Σε περίπτωση που ανακοινωθεί από το Δήμο, την Περιφέρεια κ.λπ. απόφαση διακοπής της λειτουργίας των σχολικών μονάδων θα πρέπει να παραμείνουν στο χώρο καταφυγής έως ότου όλοι οι μαθητές τους παραληφθούν από τους γονείς ή τους κηδεμόνες τους.\n2.3.3. Ενέργειες Μαθητών\nΜετά το τέλος της σεισμικής δόνησης, βγαίνουν από τα θρανία κάτω από τα οποία είχαν προφυλαχθεί, και προετοιμάζονται για την εκκένωση της αίθουσάς τους σύμφωνα με τις οδηγίες του εκπαιδευτικού τους.\nΕκκενώνουν το σχολικό κτίριο, σύμφωνα με το Σχέδιο Έκτακτης Ανάγκης του Σχολείου, χωρίς να τρέχουν, γρήγορα και με τάξη.\nΑκολουθούν με σοβαρότητα τις οδηγίες που τους δίνονται από τους εκπαιδευτικούς.\nΕάν οι μαθητές βρεθούν μόνοι τους εντός του σχολικού κτιρίου π.χ. διάδρομο, τουαλέτα (εκτός αίθουσας διδασκαλίας) την ώρα του σεισμού, όπως έχει ήδη αναφερθεί παραπάνω προφυλάσσονται κατάλληλα ανάλογα με το χώρο που βρίσκονται την ώρα του σεισμού και εκκενώνουν το σχολικό κτίριο μετά το πέρας της σεισμικής δόνησης σύμφωνα με το Σχέδιο του Σχολείου, δηλαδή κατευθύνονται στο προκαθορισμένο σημείο συγκέντρωσης του προαύλιου του Σχολείου όπου συναντούν το τμήμα τους.\nΕάν κατά τη διάρκεια της εκκένωσης του κτιρίου εκδηλωθεί νέα σεισμική δόνηση σταματά αμέσως η διαδικασία εκκένωσης, οι μαθητές προφυλάσσονται κατάλληλα στη θέση που βρίσκονται (αίθουσα, κλιμακοστάσιο, διάδρομο κ.α.), σύμφωνα πάντοτε με την οδηγία: «Μένω στο χώρο που βρίσκομαι, Σκύβω, Καλύπτομαι, Κρατιέμαι». Μετά το πέρας και του σεισμού αυτού συνεχίζουν κανονικά την εκκένωση του σχολικού κτιρίου από το σημείο που βρίσκονται.\n2.3.4. Ενέργειες Επισκεπτών\nΕφαρμόζουν τον Αντισεισμικό Σχεδιασμό του Σχολείου, χωρίς να παρακωλύουν την έξοδο των μαθητών.\n2.3.5. Ενέργειες Ομάδων\nΌπως περιγράφονται στον σχετικό πίνακα στις σελίδες: 4 ? 5 & 6.\n3. Διοργάνωση Ασκήσεων Ετοιμότητας\nΟι ασκήσεις ετοιμότητας δίνουν τη δυνατότητα να αποκτηθεί η ενδεδειγμένη αντισεισμική στάση και συμπεριφορά των μαθητών, εκπαιδευτικών και διοικητικού προσωπικού και να βελτιωθούν οι δεξιότητές τους. Η πρώτη άσκηση ετοιμότητας του σχολείου πρέπει να πραγματοποιηθεί με την έναρξη κάθε σχολικού έτους και θα πρέπει να ακολουθήσουν τουλάχιστον δύο ακόμα, μία ανά τρίμηνο, σύμφωνα με τις σχετικές εγκυκλίους και τα αντίστοιχα έγγραφα.\nΚατά τη διάρκεια των ασκήσεων μπορούν να προβλέπονται διάφορα πιθανά σενάρια (σεισμός σε ώρα μαθήματος, σεισμός σε ώρα διαλείμματος, σεισμός όταν βρίσκονται όλοι οι μαθητές στην αίθουσα εκδηλώσεων, αδυναμία επικοινωνίας με την Προϊσταμένη Αρχή λόγω βλαβών στο δίκτυο τηλεφωνίας κ.λπ.).\nΣτο ημερολόγιο ασκήσεων ετοιμότητας (Παράρτημα Ε) θα πρέπει να καταγράφονται οι πραγματοποιηθείσες ασκήσεις.\nΗ έναρξη της άσκησης/της προσομοίωσης της δόνησης καθώς και το τέλος της προσομοίωσης της δόνησης γίνεται με τον ακόλουθο προαποφασισμένο, συνθηματικό ήχο: Τρία συνεχόμενα αλλά σύντομα χτυπήματα του κουδουνιού.\nΣε περίπτωση πραγματικού σεισμού η ίδια η δόνηση αποτελεί το έναυσμα εκκίνησης σχετικών ενεργειών, οπότε δεν θα ηχήσει κανένας συνθηματικός ήχος.\n3.1. Άσκηση κατά τη διάρκεια διδασκαλίας\nΕφαρμόζεται ο αντισεισμικός σχεδιασμός του σχολείου. Πιο συγκεκριμένα:\nΟ εκπαιδευτικός διατηρεί την ψυχραιμία του και ζητά να καλυφθούν οι μαθητές κάτω από τα θρανία κρατώντας με το χέρι τους το πόδι του επίπλου και να μείνουν σε αυτή τη θέση μέχρι να τελειώσει ο σεισμός. Ο ίδιος καλύπτεται κάτω από την έδρα με αντίστοιχο τρόπο.\nΟι μαθητές και οι εκπαιδευτικοί που δεν βρίσκονται σε αίθουσα διδασκαλίας και δεν υπάρχει τραπέζι, γραφείο ή θρανίο στο χώρο που βρίσκονται, πρέπει να σκύψουν και να γονατίσουν στο κέντρο του χώρου, όσο το δυνατόν μακριά από επικινδυνότητες, προστατεύοντας το κεφάλι και τον αυχένα με τα χέρια τους.\nΜόλις ακουστεί ο προαναφερόμενος συνθηματικός ήχος λήξης του σεισμού, ο εκπαιδευτικός ζητά από τους μαθητές να σηκωθούν και ο ίδιος κατευθύνεται προς την πόρτα εισόδου-εξόδου της αίθουσας για να ελέγξει το διάδρομο.\nΚαθησυχάζει και ενθαρρύνει τους μαθητές που έχουν έντονες συναισθηματικές αντιδράσεις.\nΌταν έρθει η σειρά του συγκεκριμένου Τμήματος να εκκενώσει το κτίριο (σύμφωνα με το Σχολικό Σχέδιο), ζητά από τους μαθητές να είναι ήρεμοι και προσεκτικοί, και να τους παροτρύνει να ακολουθήσουν την προσχεδιασμένη πορείαμε τάξη και ψυχραιμία, προκειμένου να βγουν στο προαύλιο, μένοντας ο ίδιος πίσω απ? αυτούς. Πρώτα εκκενώνουν οι μαθητές την αίθουσα έχοντας τα χέρια κάτω, και παίρνοντας μαζί τους μόνο το κατάλληλο ένδυμα ανάλογα με την εποχή και τελευταίος αποχωρεί ο εκπαιδευτικός. Ο εκπαιδευτικός εκκενώνει την αίθουσα αφού πρώτα πάρει μαζί του το απουσιολόγιο και την κατάσταση με τα στοιχεία των γονέων και κηδεμόνων των μαθητών. Ιδιαίτερη προσοχή πρέπει να δοθεί στη διαδικασία εκκένωσης του Τμήματος που θα εκκενώσει πρώτο κάθε όροφο, ώστε τα παιδιά να κινηθούν με τάξη.\nΕάν κατά τη διάρκεια της εκκένωσης του σχολικού κτιρίου εκδηλωθεί κάποιος νέος σεισμός σταματά άμεσα η εκκένωση του κτιρίου, και θα πρέπει να ακολουθηθεί από όλους εκ νέου η βασική οδηγία αυτοπροστασίας: "Μένω στο χώρο που βρίσκομαι, Σκύβω, Καλύπτομαι και παραμένω στη θέση μου μέχρι να τελειώσει ο σεισμός". Μετά το πέρας του σεισμού θα συνεχιστεί η διαδικασία εκκένωσης.\nΌταν οι μαθητές συγκεντρωθούν στο προαύλιο, ο εκπαιδευτικός τους καταμετρά.\nΕάν το προαύλιο δεν αποτελεί τον κατάλληλο χώρο καταφυγής θα πρέπει να μετακινηθούν οι μαθητές στον δεύτερο προεπιλεγμένο χώρο καταφυγής, ανά ομάδες των 30 - 40 ατόμων περίπου, με τη συνοδεία εκπαιδευτικών. Προσοχή πρέπει να δοθεί σε επικινδυνότητες που τυχόν υπάρχουν κατά τη διαδρομή προς το δεύτερο χώρο καταφυγής.\nΟι Ομάδες ενεργούν σύμφωνα με τις αρμοδιότητες που τους έχουν ανατεθεί στο Σχέδιο, λαμβάνοντας πάντοτε υπόψη ότι οι εκπαιδευτικοί που είχαν διδασκαλία την ώρα του σεισμού, έχουν ως προτεραιότητα την καθοδήγηση και την προστασία των μαθητών κατά τη διάρκεια του σεισμού, κατά την εκκένωση του κτιρίου και την παραμονή τους στο προαύλιο, και όχι τυχόν άλλα καθήκοντα σε Ομάδες.\nΟι μαθητές παραμένουν στο προαύλιο έως ότου υπάρξει σχετική ενημέρωση από την Προϊσταμένη Αρχή για τις περαιτέρω ενέργειες. Στην περίπτωση που αποφασιστεί διακοπή της λειτουργίας των σχολείων οι μαθητές πρέπει να παραληφθούν από τους γονείς ή τους κηδεμόνες τους από τους προκαθορισμένους στο Σχολικό Σχέδιο χώρους καταφυγής.\n3.2. Άσκηση κατά τη διάρκεια του διαλείμματος\nΟι μαθητές και οι εκπαιδευτικοί που βρίσκονται στον αύλειο χώρο παραμένουν εκεί και απομακρύνονται από τις προσόψεις του κτιρίου και άλλες επικινδυνότητες.\nΟι εφημερεύοντες εκπαιδευτικοί στους ορόφους, οι επιμελητές τους και οι τυχόν υπάρχοντες μαθητές εφαρμόζουν τις σχετικές οδηγίες αυτοπροστασίας ανάλογα με τον χώρο που βρίσκονται.\nΜόλις ακουστεί ο προαναφερόμενος συνθηματικός ήχος λήξης της άσκησης, οι εφημερεύοντες εκπαιδευτικοί και οι επιμελητές εκκενώνουν το κτίριο σύμφωνα με το Σχέδιο του Σχολείου. Οι επιμελητές παίρνουν μαζί τους το απουσιολόγιο.\nΠροσεισμικά οι εφημερεύοντες εκπαιδευτικοί θα πρέπει να μεριμνούν καθημερινά για την υποχρεωτική εκκένωση των αιθουσών, κατά τη διάρκεια του διαλείμματος, ώστε να μην υπάρχουν μαθητές στις αίθουσες πέραν των επιμελητών.\nΟι εφημερεύοντες εκπαιδευτικοί κάθε ορόφου θα πρέπει μετά τη λήξη του σεισμού και πριν εκκενώσουν το κτίριο να ελέγξουν τις αίθουσες και τους άλλους χώρους του ορόφου για να επιβεβαιώσουν ότι έχουν εκκενωθεί.\n3.3. Διαδικασία Εκκένωσης του κτιρίου\nΣε ότι αφορά στη διαδικασία εκκένωσης όλοι οι εκπαιδευτικοί είναι υπεύθυνοι για την εκκένωση της αίθουσας στην οποία διδάσκουν την ώρα του σεισμού σύμφωνα με τις οδηγίες που υπάρχουν στο Σχολικό Σχέδιο Έκτακτης Ανάγκης.\nΜετά το πέρας της σεισμικής δόνησης εφαρμόζεται η διαδικασία εκκένωσης των αιθουσών ανά όροφο που περιγράφεται στο Παράρτημα Α, ακολουθώντας την αρχή της εγγύτητας των αιθουσών σε σχέση με την έξοδο, δηλαδή εκκενώνονται πρώτα τα τμήματα και οι πτέρυγες που βρίσκονται πλησιέστερα στο κάθε κλιμακοστάσιο.\nΤα τμήματα: Η Α΄ τάξη το Τμήμα Ένταξης και το Ολοήμερο τμήμα και μαθητές που βρίσκονται στο Γυμναστήριο, επειδή βρίσκονται στο Ισόγειο του κτηρίου, θα βγουν απευθείας στον αυλείο χώρο.\nΤα τμήματα: Η Β΄ και η Γ΄ τάξη, που βρίσκονται στον 1ο Όροφο του κτηρίου, θα κατέβουν από τη σκάλα Β.\nΤα τμήματα: Η Δ΄ και η Ε΄ τάξη που βρίσκονται στον 1ο Όροφο του κτηρίου, θα κατέβουν από τη σκάλα Γ.\nΤα τμήματα: Η ΣΤ΄ τάξη που βρίσκεται στον 1ο Όροφο του κτηρίου, θα κατέβει από τη σκάλα Δ.\nΤα τμήματα: Η Αίθουσα των Υπολογιστών, που βρίσκεται στον 1ο Όροφο του κτηρίου, θα κατέβει από τη σκάλα Α.\nΤα τμήματα: Το Ολοήμερο Τμήμα εάν βρίσκεται στην διαδικασία του φαγητού καθώς και η Αίθουσα των Εκδηλώσεων, που βρίσκονται στον 1ο Όροφο του κτηρίου, θα κατέβει από τις σκάλες Δ & Ε.\nΟ πρώτος χώρος καταφυγής των μαθητώνμετά τον σεισμό είναι το προαύλιο, όπου θα γίνει και καταμέτρησή τους. Σε περίπτωση που διαπιστωθεί ότι το προαύλιο δεν είναι ασφαλές, οι μαθητές μπορεί να χρειαστεί να μετακινηθούν στο δεύτερο χώρο καταφυγής που είναι το: Δημοτικό Γήπεδο 5Χ5 που βρίσκεται παραπλεύρως του αυλείου χώρου.\nΟι μαθητές που κατά την εκδήλωση του σεισμού βρίσκονται μόνοι τους σε διαδρόμους, στο γυμναστήριο ή στις τουαλέτες θα πρέπει να προστατευτούν την ώρα της δόνησης στο χώρο που βρίσκονται και μετά το πέρας του σεισμού θα πρέπει να κατευθυνθούν προς το προαύλιο με μεγάλη προσοχή, αποφεύγοντας να προσεγγίσουν τις προσόψεις του κτιρίου.\nΑμέσως μετά την έξοδο των μαθητών από το κτίριο και τη συγκέντρωσή τους στο προκαθορισμένο χώρο του προαυλίου (Παράρτημα Α), ο εκπαιδευτικός κάθε τμήματος θα καταμετρήσει τους μαθητές, προκειμένου να βεβαιωθεί ότι όλοι οι παρόντες στην αίθουσα μαθητές βρίσκονται στο προαύλιο. Σε περίπτωση σεισμού κατά την ώρα του διαλείμματος ο εκπαιδευτικός που θα κάνει την καταμέτρηση των μαθητών θα είναι ο διδάσκων της επόμενης ώρας.\nΣτη συνέχεια ο κάθε εκπαιδευτικός θα αναφέρει στον Διευθυντή και στην Ομάδα Αναζήτησης Ατόμων την τυχόν απουσία μαθητών από τον χώρο καταφυγής, ώστε να ελεγχθούν εάν είναι δυνατόν οι διάδρομοι, οι αίθουσες και οι τουαλέτες για την ανεύρεση των απόντων μαθητών ή/και να γίνει επικοινωνία με την Πυροσβεστική Υπηρεσία.\nΟι Ομάδες ενεργούν σύμφωνα με τις αρμοδιότητες που τους έχουν ανατεθεί στο Σχέδιο.\nΕάν διαπιστωθεί ότι το προαύλιο δεν είναι ασφαλές, οι μαθητές μπορεί να χρειαστεί να μετακινηθούν στο δεύτερο, προαποφασισμένο χώρο καταφυγής ανά ομάδες των 30 ? 40 ατόμων περίπου με τη συνοδεία εκπαιδευτικών.\nΟι μαθητές παραμένουν στο χώρο καταφυγής έως ότου υπάρξει σχετική ενημέρωση από την Προϊσταμένη Αρχή για τις περαιτέρω ενέργειες. Στην περίπτωση που αποφασιστεί διακοπή της λειτουργίας των σχολείων οι μαθητές πρέπει να παραληφθούν από τους γονείς ή τους κηδεμόνες τους από τους προκαθορισμένους στο Σχολικό Σχέδιο χώρους καταφυγής.\nΠροσοχή: Οι μαθητές δεν θα πάρουν μαζί τους τις τσάντες τους κατά την εκκένωση του κτιρίου, παρά μόνο τα κατάλληλα για την εποχή ρούχα κ.λπ.\n3.4. Αποτίμηση Άσκησης Ετοιμότητας\nΜετά από κάθε άσκηση ακολουθεί αποτίμησή της από τους συμμετέχοντες, έτσι ώστε να επισημανθούν τυχόν προβλήματα ή αδυναμίες στο επί χάρτου Σχολικό Σχέδιο και να προταθούν βελτιώσεις. Είναι στην κρίση του Διευθυντή η συμμετοχή των μαθητών στην αποτίμηση της άσκησης.\nΓια την καλύτερη αξιολόγηση της άσκησης μπορεί να έχουν οριστεί εκ των προτέρων εκπαιδευτικοί ή μαθητές ως «Αξιολογητές», οι οποίοι κατά τη διάρκεια της άσκησης θα καταγράφουν τις στάσεις και συμπεριφορές των μαθητών και των εκπαιδευτικών και να τις συγκρίνουν με τις τυποποιημένες διαδικασίες, ώστε να επισημανθούν τυχόν αδυναμίες και να γίνουν βελτιωτικές παρεμβάσεις.\nΤο παρακάτω ερωτηματολόγιο μπορεί να συμπληρωθεί από τον Διευθυντή του σχολείου, όλους τους εκπαιδευτικούς που έλαβαν μέρος, το διοικητικό προσωπικό, τους «Αξιολογητές» κ.λπ. και να αξιοποιηθεί για την αποτίμηση της άσκησης ετοιμότητας για σεισμό.\nΕρωτηματολόγιο Αποτίμησης Άσκησης Ετοιμότητας για Σεισμό\nΉταν ενημερωμένοι οι εκπαιδευτικοί για τη διενέργεια της άσκησης;\nΉταν ενημερωμένοι οι μαθητές για τη διενέργεια της άσκησης;\nΉταν όλοι ενημερωμένοι για το σενάριο της άσκησης;\nΓνώριζαν οι εκπαιδευτικοί τους ρόλους τους;\nΌταν ακούστηκε το προαποφασισμένο ηχητικό σήμα οι μαθητές συνειδητοποίησαν ότι ξεκίνησε η άσκηση;\nΤο ηχητικό σήμα ήταν γνωστό σε όλους;\nΠαρέμειναν οι μαθητές στην τάξη τους όταν ξεκίνησε η άσκηση;\nΈλαβαν οι μαθητές τα απαραίτητα μέτρα αυτοπροστασίας;\nΈγινε αντιληπτό από όλους το ηχητικό σήμα της λήξης του σεισμού;\nΓνώριζαν οι μαθητές τι έπρεπε να κάνουν μετά τη λήξη του σεισμού;\nΈδωσε τις κατάλληλες οδηγίες εκκένωσης ο εκπαιδευτικός;\nΤο Τμήμα εκκένωσε το σχολικό κτίριο σύμφωνα με τη σειρά που ορίζεται στο Σχολικό Σχέδιο Έκτακτης Ανάγκης;\nΑκολούθησαν οι μαθητές τις οδηγίες του εκπαιδευτικού;\nΉταν οι μαθητές συνεργάσιμοι και προσεκτικοί;\nΠήρε ο απουσιολόγος/ή ο εκπαιδευτικός το απουσιολόγιο μαζί του;\nΥπήρχε Άτομο με Αναπηρία στο Τμήμα; Εάν ναι, ήρθε εγκαίρως η Ομάδα Υποστήριξης του ΑμεΑ για να το βοηθήσει κατά την εκκένωση;\nΓνώριζε η Ομάδα Υποστήριξης του ΑμεΑ την διαδικασία εκκένωσης που θα έπρεπε να ακολουθηθεί;\nΕκκένωσαν οι μαθητές το κτίριο με γρήγορο βήμα, χωρίς να τρέχουν;\nΑκολουθούσε ο εκπαιδευτικός το Τμήμα του καθ? όλη τη διάρκεια της εκκένωσης;\nΓνώριζαν οι μαθητές τη διαδρομή που έπρεπε να ακολουθήσουν για να εκκενώσουν το κτίριο;\nΈχει γίνει άρση επικινδυνοτήτων στις οδεύσεις διαφυγής;\nΕίναι γνωστός σε όλους ο χώρος καταφυγής;\nΥπάρχει σήμανση στον χώρο καταφυγής για το κάθε Τμήμα;\nΕίναι ασφαλής ο χώρος καταφυγής;\nΣυγκεντρώθηκαν άμεσα οι μαθητές στον χώρο καταφυγής;\nΈγινε καταμέτρηση των μαθητών στον χώρο καταφυγής;\nΔιαπιστώθηκαν απόντες μαθητές ή εκπαιδευτικοί;\nΗ Ομάδα Παροχής Πρώτων Βοηθειών ενήργησε σύμφωνα με τα προβλεπόμενα;\nΓνωρίζουν όλοι οι εκπαιδευτικοί τις βασικές οδηγίες για Παροχή Πρώτων Βοηθειών;\nΓνωρίζουν όλοι οι εκπαιδευτικοί τις οδηγίες για τη χρήση του πυροσβεστήρα;\nΓνωρίζουν οι γονείς των μαθητών το χώρο από τον οποίο θα παραλάβουν τα παιδιά τους σε περίπτωση σεισμού;\nΉταν κατά τη γνώμη σας ικανοποιητική η διοργάνωση της άσκησης;\nΕίχε η άσκηση τα προσδοκώμενα για εσάς αποτελέσματα;\nΘεωρείτε απαραίτητη τη διοργάνωση ασκήσεων ετοιμότητας στο σχολείο;\nΕπιθυμείτε να συμμετέχετε πάλι σε άσκηση ετοιμότητας;\n4. Ενημέρωση Μαθητών - Εκπαιδευτικών - Γονέων\nΓια την εμπέδωση των προαναφερομένων πρέπει να υπάρξει σχετική ενημέρωση των μαθητών και των εκπαιδευτικών για τις ενδεδειγμένες οδηγίες προστασίας στην περίπτωση εκδήλωσης σεισμού, ώστε να αποφευχθεί τυχόν πανικός και τραυματισμοί (Παράρτημα Β).\nΟι γονείς και κηδεμόνες θα πρέπει να γνωρίζουν ότι σε περίπτωση που ανακοινωθεί από τις Αρχές διακοπή της λειτουργίας των σχολικών μονάδων θα πρέπει να παραλάβουν τα παιδιά τους από τον προεπιλεγμένο χώρο καταφυγής του σχολείου: Πίσω Κεντρική Είσοδο του Σχολικού Συγκροτήματος (Είσοδος 2/Θ Ολοήμερου Νηπιαγωγείου Λίμνης)\nΟι αίθουσες διδασκαλίας είναι ευρύχωρες και οι πόρτες ανοίγουν προς τα έξω. Οι διάδρομοι διαφυγής καθώς και τα πέντε κλιμακοστάσια έχουν αρκετό πλάτος και μπορούν να διαφεύγουν ταυτόχρονα και τρεις μαθητές, για τον λόγο αυτό η εκκένωση των αιθουσών δεν χρειάζεται να γίνει με προκαθορισμένη σειρά.\nΟριοθετείται μεταξύ: Πίσω Κεντρική Είσοδο του Σχολικού Συγκροτήματος (Είσοδος 2/Θ Ολοήμερου Νηπιαγωγείου Λίμνης)\n2ος Χώρος Καταφυγής\nΟριοθετείται μεταξύ: Δημοτικό Γήπεδο 5Χ5 που βρίσκεται παραπλεύρως του αυλείου χώρου.\nΚάτοψη Ισογείου και του Ορόφου\nΠίνακας Μέτρων Αντισεισμικής Προστασίας - Ανάρτηση σε αίθουσες\nΕάν βρεθείς μόνος σου εντός του σχολικού κτιρίου π.χ. διάδρομο, τουαλέτα (εκτός αίθουσας διδασκαλίας), και δεν υπάρχει γερό, ξύλινο τραπέζι ή γραφείο για να καλυφθείς, γονάτισε στο μέσον του χώρου που βρίσκεσαι (εάν αυτό είναι δυνατόν) μακριά από επικινδυνότητεςκαι κάλυψε το κεφάλι και τον αυχένα με τα χέρια σου την ώρα του σεισμού. Μετά το πέρας της σεισμικής δόνησης εκκένωσε το σχολικό κτίριο σύμφωνα με το Σχέδιο του Σχολείου, δηλαδή κατευθύνσου στο προαύλιο του Σχολείου ώστε να βρεις το τμήμα σου.\nΠίνακας εκπαιδευτικού και διοικητικού προσωπικού του σχολείου\nΣκρέτας Σεραφείμ (Διευθυντής)\nΓεωργίου Αλέξανδρος (Υποδιευθυντής)\nΓενικός Υπεύθυνος για τις Ενέργειες Διαχείρισης του Σεισμικού Κινδύνου\nα. Διευθυντής του Σχολείου\nβ. Υποδιευθυντής ή ο αναπληρωτής τους\nΟμάδα Σύνταξης του Σχεδίου Έκτακτης Ανάγκης για Σεισμό\nα. Σκρέτας Σεραφείμ\nβ. Γεωργίου Αλέξανδρος\nγ. Παπαθανασίου Ευτυχία\nδ. Πορτοκαλίδης Κωνσταντίνος\nε. Μαντζαβίνου Νίκη\nστ. Παναγιώτου Ανθούσα\nζ. Αποστολόπουλος Νικόλαος\nη. Σισμανίδης Χρήστος\nθ. Ράπτη Αρετή\nι. Λίτσε Ντορίσα\nα. Μαντζαβίνου Νίκη\nβ. Παναγιώτου Ανθούσα\nα. Πορτοκαλίδης Κωνσταντίνος\nβ. Αποστολόπουλος Νικόλαος\nγ. Ράπτη Αρετή\nα. Σκρέτας Σεραφείμ (Ηλεκτροδότηση)\nβ Μαντζαβίνου Νίκη (Αναπληρώνει στην Ηλεκτροδότηση)\nγ. Αποστολόπουλος Νικόλαος (Υδροδότηση)\nΑ΄ Τάξη: Παναγιώτου Ανθούσα\nΒ΄ Τάξη: ΠΡάπτη Αρετή\nΓ΄ Τάξη: Μαντζαβίνου Νίκη\nΔ΄ Τάξη: Γεωργίου Αλέξανδρος\nΕ΄ Τάξη: Παπαθανασίου Ευτυχία\nΣΤ΄ Τάξη: Αποστολόπουλος Νικόλαος\nΤμήμα Ένταξης: -\nΟλοήμερο Τμήμα: Ο εκάστοτε Υπεύθυνος σύμφωνα με το πρόγραμμα λειτουργίας του τμήματος.\nΟμάδα Υποστήριξης Ατόμου με Αναπηρία\nα. Λίτσε Ντορίσα (Εκπαιδευτικός Παράλληλης Στήριξης)\nΣε περίπτωση που δεν υπάρχουν στο σχολείο διαθέσιμα άτομα με αποκλειστική αρμοδιότητα την υποστήριξη του Ατόμου με Αναπηρία, τη μετασεισμική περίοδο τα μέλη του εκπαιδευτικού προσωπικού του σχολείου που δεν είχαν καθήκοντα διδασκαλίας την ώρα του σεισμού και το διοικητικό προσωπικό του σχολείου αποτελούν την Ομάδα Υποστήριξης του Ατόμου.\nΗμερολόγιο Ασκήσεων Ετοιμότητας\nΟ.Α.Σ.Π. (2014). «Οδηγίες Προστασίας ? Μετασεισμική Περίοδος», 15 σελ.\nΟ.Α.Σ.Π. (2012). «Προετοιμάσου από Τώρα για το Σεισμό», 8 σελ.\nΟ.Α.Σ.Π. (2008).«Μαθαίνοντας για το Σεισμό & τα Μέτρα Προστασίας», 32 σελ.\nΟ.Α.Σ.Π. (2007). «Σεισμός - Η Γνώση είναι Προστασία», (Β΄ Έκδοση), 103 σελ.\nΟ.Α.Σ.Π. (2000). «Σεισμός - Ας είμαστε προετοιμασμένοι», (Ε΄ Έκδοση), 10 σελ.\nΣχετικές Εγκύκλιοι ? Έγγραφα\nΈγγραφο: «Σχέδιο Μνημονίου Ενεργειών για τη Διαχείριση του Σεισμικού Κινδύνου στις Σχολικές Μονάδες» (Ο.Α.Σ.Π. 1580/4-9-2014)\nΈγγραφο: «Σχέδιο Μνημονίου Ενεργειών για τη Διαχείριση του Σεισμικού Κινδύνου στις Σχολικές Μονάδες» (Ο.Α.Σ.Π. 1610/6-9-2012)\nΈγγραφο Ο.Α.Σ.Π. 824/11-4-2012: «Διαχείριση του Σεισμικού Κινδύνου στις Σχολικές Μονάδες» (www.oasp.gr)\nΈγγραφο Γ.Γ.Π.Π. 2450/9-4-2012: «Σχεδιασμός και δράσεις Πολιτικής Προστασίας για την αντιμετώπιση κινδύνων από την εκδήλωση σεισμικών φαινομένων» (www.gscp.gr)\nΈγγραφο ΣΕΠΕΔ/ Τμήμα Αγωγής Υγείας και Περιβαλλοντικής Εκπαίδευσης/ΥΠΔΒΜΘ, 148037/14-11-2008: «Μέτρα για την Αντιμετώπιση Σεισμών ? Πυρκαγιών ? Πλημμυρών»\nΈγγραφο ΠΑΜ/ΠΣΕΑ/ΥΠΔΒΜΘ, 180/18-11-2008: «Οργάνωση Πολιτικής Άμυνας Σχολικών Μονάδων»\nΈγγραφο ΠΑΜ/ΠΣΕΑ/ΥΠΔΒΜΘ, 137/17-3-2011: «Υπενθύμιση εφαρμογής μέτρων οργάνωσης της πολιτικής προστασίας όλων των εν γένει εκπαιδευτικών ιδρυμάτων»\nΤο Παρόν Σχέδιο Μνημονίου Ενεργειών για τη Διαχείριση του Σεισμικού Κινδύνου του 8/Θέσιου ΟΛΟΗΜΕΡΟΥ Δημοτικού Σχολείου Λίμνης έχει Επικαιροποιηθεί με την: ΠΡΑΞΗ 9/13-10-2016 ΣΥΛΛΟΓΟΥ ΔΙΔΑΣΚΟΝΤΩΝ\n& δημοσιεύεται στην Ιστοσελίδα του Σχολείου για την ενημέρωση των Γονέων και οποιουδήποτε άλλου ενδιαφερόμενου.


Η ιστορία των υπολογιστών | ΦΩΤΟΔΕΝΤΡΟ\nΔιαδραστική παρουσίαση της ιστορίας των υπολογιστών με μορφή χρονογραμμής. Στόχος του μαθησιακού αντικειμένου είναι η εξοικείωση των μαθητών με την εξέλιξη των υπολογιστικών μηχανών από τον άβακα μέχρι τους σύγχρονους κβαντικούς υπολογιστές και υπερυπολογιστές. Το μαθησιακό αντικείμενο παρέχει πληροφορίες σχετικά με τους σημαντικότερους τεχνολογικούς σταθμούς στην εξέλιξη των ηλεκτρονικών υπολογιστών. Σε κάθε σταθμό της χρονογραμμής δίνονται σχετικοί υπερσύνδεσμοι, με στόχο την αναζήτηση πρόσθετων πληροφοριών από τους μαθητές.\nΟι μαθητές διερευνούν την ιστορία των υπολογιστών, χρησιμοποιώντας τα επεξηγηματικά κείμενα, τις εικόνες και τους συνδέσμους που παρέχονται από τη χρονογραμμή. Μπορούν να ακολουθήσουν την εξέλιξη σειριακά ή να μεταβούν σε κάποια συγκεκριμένη χρονική στιγμή ή γεγονός. Ο εκπαιδευτικός υποστηρίζει και καθοδηγεί τους μαθητές, δημιουργώντας καταστάσεις διερευνητικής και συνεργατικής μάθησης. Στη συνέχεια, μπορεί να ζητήσει από τους μαθητές να αναζητήσουν πρόσθετες πληροφορίες και υλικό στο Διαδίκτυο, με σκοπό να δημιουργήσουν μια παρουσίαση για μια συγκεκριμένη περίοδο ή έναν σταθμό στην εξέλιξη των ψηφιακών τεχνολογιών.\nάβακας\tμηχανισμός Αντικυθήρων\tυπολογιστής


Οι Harley αυτοσυστήνονται\n1 Ιουνίου 2019 15:16:29\nΤου Κώστα Κατσίγιαννη – Φωτογραφίες: Χρήστος Καραγιωργάκης\nΗ Harley – Davidson κάνοντας «βόλτα» στην Ευρώπη, το γνωστό πλέον Harley on Tour, έφτασε και στην Αθήνα δίνοντας στο κοινό αλλά και στους δημοσιογράφους του ειδικού Τύπου την ευκαιρία να γνωρίσουν οδηγώντας, τα τελευταία μοντέλα της αμερικάνικης εταιρείας. Αφετηρία, η φιλόξενη αντιπροσωπεία της Harley – Davidson Athena και φυσικά δεν αφήσαμε την ευκαιρία να πάει χαμένη για μια «μικρή» βόλτα 200 χιλιομέτρων με τις μοτοσικλέτες της. Στον αύλειο χώρο της αντιπροσωπείας μάς περίμεναν δεκάδες καλογυαλισμένες μοτοσικλέτες, καλύπτοντας με τον εξοπλισμό τους κάθε προτίμηση. Σπορ (πάντα για τα δεδομένα της Harley), τουριστικές με βαλίτσες και ηχεία, ρετρό λουκ, γυμνές αλλά και με φέρινγκ. Η βόλτα ήταν οργανωμένη με πλοηγό και σύντομα βγήκαμε στην Εθνική οδό, όπου ανοίγοντας το γκάζι ο χαρακτηριστικός ήχος από τα χιλιάδες κυβικά των δικύλινδρων Harley, σκέπαζε τα πάντα. Στα διόδια, οι οδηγοί των υπολοίπων οχημάτων κοιτούσαν εντυπωσιασμένοι τα αστραφτερά νίκελ των αμερικάνικων μοτοσυκλετών και μάλλον ήταν και ο λόγος που δεν έδειχναν να δυσανασχετούν από την ξαφνική αύξηση της κυκλοφορίας που δημιουργούσαν αυτές.\n«Πρόλαβα» να οδηγήσω τρία διαφορετικά μοντέλα, τα οποία αν και διατηρώντας την βασική φιλοσοφία της Harley Davidson, δηλαδή ενός lifestyle μιας άλλης εποχής και ενός εντελώς άλλου τρόπου ζωής, είχαν σημαντικές διαφορές καλύπτοντας τα θέλω κάθε αγοραστή. Η αρχή έγινε με την Softail-Fat Bob των 1800 κυβικών (!) και αυτό το μέγεθος φάνηκε από τα πρώτα μέτρα μαζί της. Σε κάθε άφημα του συμπλέκτη, μια γλυκιά κλωτσιά ροπής με έσπρωχνε μπροστά, ενώ με όποια ταχύτητα και να οδηγούσα ήταν απόλαυση να ανοίγω το γκάζι και η μοτοσικλέτα να ορμά έτοιμη να καταπιεί ό,τι κινούνταν εμπρός μου. Οι αναρτήσεις σφιχτές αλλά άνετες, φιλτράριζαν τις όποιες ανωμαλίες του δρόμου, κρατώντας την μοτοσυκλέτα με ασφάλεια στην πορεία της. Όρια όμως πάντα υπάρχουν κι εδώ τα έβαζε ο… αέρας, καθώς μετά τα 130-140 χιλιόμετρα μόνο το καλό αεροδυναμικό κράνος και ο σωστός ενδυματολογικός εξοπλισμός με βοήθαγε. Κάτι απόλυτα φυσικό, καθώς στις γυμνές μοτοσυκλέτες δεν πρέπει να υπάρχει γυμνό σημείο του σώματος όπου ο αέρας, ο ήλιος, τα έντομα.., μπορούν να σου δημιουργήσουν σοβαρά προβλήματα. Στα θετικά της μοτοσυκλέτας είναι και τα φρένα, τα οποία αν και δεν εντυπωσιάζουν σε αίσθηση, είναι δυνατά και σταματούν με ασφάλεια από οποιαδήποτε ταχύτητα το βαρύ σύνολο αναβάτη-μηχανή.\nΑφήνοντας τον αυτοκινητόδρομο, η μεγάλη πομπή αρχίζει να ανεβαίνει βουνά, γεμάτα στροφές και με διαφορετικά επίπεδα ποιότητας ασφάλτου. Σε κάποια στάση βρέθηκα στη σέλα της Sportster-Iron 883. Όμορφη μαύρη-ματ βαφή και πιο λεπτή σιλουέτα, είναι από τις πιο γνώριμες εικόνες της Harley Davidson. Η σύγχρονη εμφανισιακή πινελιά με τις αλουμινένιες ζάντες συμβάλλουν στην εμφάνιση της, με τις αναρτήσεις να ακολουθούν την ίδια τακτική. Σφιχτές και άνετες δεν ασχολείσαι καθόλου μαζί τους και απολαμβάνεις το τοπίο σε χαλαρούς, ασφαλείς ρυθμούς με συνοδεία το ευχάριστο γουργουρητό του δικύλινδρου κινητήρα. Όμως η διαφορά μεγέθους με την προηγούμενη ήταν κάτι παραπάνω από εμφανής. Έτσι, τουλάχιστον στην αρχή, ανοίγοντας το γκάζι, χωρίς να το καταλάβω μπήκε 2-3 φορές στον κόφτη, εντυπωσιάζοντας όμως το πόσο γρήγορα και γλυκά έφτασε το δικύλινδρο μοτέρ σε αυτόν. Κάποια στιγμή κι ενώ η άσφαλτος ήταν καλή και σε προκαλούσε για πιο σβέλτους ρυθμούς, μέσα σε μια δεξιά στροφή το απότομο κατσάρωμα του οδοστρώματος με τρόμαξε, αλλά ευτυχώς μόνο εμένα, καθώς η μοτοσικλέτα με ένα γερό τράνταγμα πέρασε από πάνω και συνέχισε απτόητη, ευχαριστώντας ενδόμυχα το μακρύ μεταξόνιο και την μεγάλη γωνία κάστερ του πιρουνιού που συνέβαλαν σε αυτό.\nΣτα Βίλια, μετά το πλούσιο τραπέζι που μας περίμενε, ξεκίνησε ουσιαστικά και η επιστροφή. Βρίσκομαι πλέον στην σέλα της XL 1200 Roadster όπου το χαμηλό τιμόνι, το ανεστραμμένο πιρούνι και το σχήμα τη σέλας προσδίδουν δυναμισμό στην κλασική σχεδίαση του Roadster. Στον τομέα της άνεσης και συμπεριφοράς μοιάζει με το «μικρό» Iron 883 αλλά είναι σαφώς παντού πιο δυνατό. Σύντομα στην Αττική Οδό και αργά το απόγευμα στις εγκαταστάσεις της αντιπροσωπείας, όπου καθώς παρκάραμε, οι εκφράσεις όλων μας μαρτυρούσαν τις ευχάριστες στιγμές που ζήσαμε με τις αμερικάνικες μοτοσυκλέτες. Αν θέλετε λοιπον να ζήσετε κάτι ανάλογο, δεν έχετε παρά να περάσετε από την Πειραιώς όπου βρίσκεται η αντιπροσωπεία της Harley-Davidson\nΦωτό εξωτερική: Με την Softail – Fat Bob των 1800 κυβικών με όποια ταχύτητα και να οδηγάς ήταν απόλαυση να ανοίγεις το γκάζι και η μοτοσυκλέτα να ορμά δυνατά μπροστά.\nΦωτό εσωτερική: Οι αναρτήσεις της Sportster – Iron 883 είναι σφιχτές και άνετες απολαμβάνοντας έτσι το τοπίο με χαλαρούς ρυθμούς.\nTags: Harley DavidsonHarley on TourβόλταΚατσίγιαννηςμηχανέςτεστ\nΡαγδαίες εξελίξεις στο ΚΙΝΑΛ: Ρήξη Βενιζέλου - Γεννηματά


Επεισόδιο 526 - Ημερομηνία 16-03-2011 - Σελίδα 2\nαπό fay Την / Το Τετ Μαρ 16, 2011 10:57 pm\nΑπό το σημερινό κρατάω σαν αναμνηστικό των Μυστικών που ξέραμε τη σκηνή με το Λουκά και το Νικόλα στην Εδέμ να αποχαιρετούν τη χαμένη τους αθωότητα και να αναρωτιούνται τι θα έκαναν αν είχαν μια δεύτερη ευκαιρία. Συμφωνώ με την Clarabelle ότι είναι άδικο να βλέπουμε κάποιους να βασανίζονται για τα μυστικά που κράτησαν και τα ψέματα που είπαν για να προστατέψουν αυτούς που αγαπάνε και κάποιους άλλους να διαθέτουν βαρύ βιογραφικό από φόνους, εκβιασμούς και κλοπές και να μην πληρώνουν για τίποτα. Αυτά τα παιδιά πάντως έχουν συνείδηση και καθαρή ψυχή κι αυτό φάνηκε από το βάρος που κουβαλούσαν τόσα χρόνια για μια τραγωδία που ούτε την επιδίωξαν ούτε την προκάλεσαν. Ο Λουκάς με συγκίνησε που έκλαιγε στα σκαλιά και θυμήθηκα μια άλλη σκηνή που τον είδαμε να κλαίει μόνος εκεί έξω μετά το θάνατο του Στέλιου, άλλον ένα θάνατο που τον βάρυνε και τον φόρτωσε ενοχές.Αλλά τώρα δεν ήταν μόνος. Ο Νικόλας ήταν δίπλα του και η σκηνή τους αντιστάθμισε με το παραπάνω όλες τις ανόητες και ανούσιες κοινές τους σκηνές γιατί τώρα είδαμε δυο αδελφικούς φίλους να μοιράζονται ένα κοινό παρελθόν, μια κοινή λύπη για ένα αγαπημένο κομμάτι γης που χάνεται και μια κοινή αγωνία για το ψέμα που δηλητηρίασε τη ζωή τους χωρίς να το θέλουν και για τα μυστικά που αναγκάστηκαν να σηκώσουν από νεαρή ηλικία. Εξίσου γλυκιά και συγκινητική και η επιστροφή του καθενός στο σπίτι του όπου και οι δυο εξομολογήθηκαν στα κορίτσια τους πού είχαν πάει. Τόσο η σκηνή Λουκά και Νόρας όσο και η σκηνή Νικόλα και Δάφνης είχαν τρυφερότητα, αγάπη και κατανόηση και ήταν ενδεικτικές του πόσο δεμένα είναι αυτά τα δυο ζευγάρια. Αυτά ήταν τα Μυστικά που κάποτε αγαπήσαμε.\nΧάρηκα που διαπίστωσα ότι η Εύα τουλάχιστον δεν ξεχνάει και θυμάται πολύ καλά τι έκανε η Αντιγόνη και που της το πέταξε κατάμουτρα. Μακάρι να το θυμόταν και ο Στέφανος αυτό κάθε φορά που μιλάει με τη Νταίζη, αντί να κάθεται να ανησυχεί για τη ζωή της. Άλλωστε η ίδια έκανε τις επιλογές της και ας υποστεί τις συνέπειες. Με ποια λογική ζητάει προστασία από τον πατέρα του παιδιού που πήγε να ξεκάνει και με ποια λογική αυτός της υπόσχεται να τη βοηθήσει; Θυμάμαι ένα Στέφανο που με το όπλο στο χέρι πήγε να τη σκοτώσει μόλις έμαθε τι είχε κάνει και επίσης τον θυμάμαι με βλέμμα τρελού να την έχει βουτήξει στην πισίνα για να την πνίξει. Ακραίες αντιδράσεις, αλλά πιο δικαιολογημένες και λιγότερο παράλογες από την τωρινή συμπεριφορά του σ΄αυτή τη γυναίκα.\nΩστόσο το πιο παράλογο και εξοργιστικό ήταν η Στέλλα που πλέον έχει γίνει εμετική περισσότερο κι από τη Νταίζη. Ήταν ανάγκη να φέρουν τη μητέρα της Νόρας (μητέρα κατ΄ευφημισμόν) να της κάνει τη ζωή μπάχαλο και τα νεύρα νερό; Τι ήταν αυτά που έλεγε στην κόρη της για το Ρούσσο; Πραγματικά πιο γελοίο σαχλοκούδουνο για μάνα δε θα μπορούσαν να επιλέξουν. Ας ήταν μια ήσυχη γυναίκα σαν την Αγγέλα που πάνω από τον εαυτό της βάζει τα παιδιά της και ακόμη και μ΄ένα Κυριάκο στη φυλακή ουδέποτε σκέφτηκε να ξαναφτιάξει τη ζωή της. Και φυσικά δε γίνεται σύγκριση με την Αμαλία που κι εκείνη όσο τρελή κι αν είναι το παιδί της το έχει προτεραιότητά της και επιπλέον ποτέ δεν έφτασε σ΄αυτό το σημείο, να μιλάει με την ίδια της την κόρη για κρεβάτια σαν εικοσάχρονη και χωρίς ντροπή. Γιατί να βάλουν μια τέτοια γελοία καρικατούρα γυναίκας, ένα ηλίθιο χαζοχαρούμενο πλάσμα σαν μητέρα της Νόρας; Και σε τι εξυπηρετεί η παρουσία της στη σειρά; Είχαμε αρκετά παράσιτα και χωρίς αυτήν. Είναι θλιβερό πώς εξευτελίζουν οι σεναριογράφοι μια φιλόλογο και μητέρα μιας επίσης μορφωμένης γυναίκας όπως η Νόρα και σε μια περίοδο που η ίδια θα είχε ανάγκη περισσότερο τη μητρική παρουσία λόγω εγκυμοσύνης να αναγκάζεται να αντιμετωπίσει μια τρελή παλιμπαιδίζουσα που της διαταράσσει την ηρεμία της τώρα που τη χρειάζεται πιο πολύ. Πραγματικά αηδίασα με αυτή την εξαθλίωση και το μόνο που ελπίζω για να γλυτώσουμε το στομάχι μας και τα νεύρα μας είναι να αναλάβει δράση η Αμαλία για να πάρει δρόμο η Στέλλα το συντομότερο.\nΤελικά ίσως δεν ήταν τυχαίο το όνομα που επιλέχτηκε. Είχαμε αντιπαθήσει το όνομα Στέλιος από τα πρώτα επεισόδια, το μόνο που έμενε ήταν να αντιπαθήσουμε και το όνομα Στέλλα. Και έχουν και κάτι κοινό. Και οι δύο έκαναν τη ζωή της Νόρας κόλαση. Αγαπητοί σεναριογράφοι, τα καταφέρατε. Τη σιχαθήκαμε τη Στέλλα. Εξαφανίστε την τώρα οριστικά. Δεν αντέχεται πλέον. Σώστε την αισθητική μας που ψυχορραγεί.\nΠιο πολλά έγραψα για όσα μου έσπασαν τα νεύρα παρά για όσα μου άρεσαν σήμερα. Κάτι σημαίνει αυτό. Δεν αντέχω ούτε να το ψηφίσω.\nαπό pasxalitsa Την / Το Τετ Μαρ 16, 2011 10:59 pm\nAξιοπρέπεια και Συγκίνηση Vs Κατινιάς, Μικροψυχίας και Ξεφτίλας το αποψινό.\nΕίναι κρίμα και άδικο, μια ιστορία που ξεκίνησε πριν από 3 περίπου χρόνια, για να αφηγηθεί την ιστορία μιας παρέας και να υμνήσει την φιλία, γίνεται υπέρμαχος της Κατινιάς και της Ξεφτύλας.\nΕίναι ποτέ δυνατόν, μια γυναίκα μορφωμένη, που έχει διδάξει σε σχολεία τόσα χρόνια, λίγο πριν γίνει γιαγιά από τη μονάκριβη κόρη της, -ελέω εμμηνόπαυσης- να ασχολείται με το facebook και το πως θα ρίξει στο κρεβάτι ένα συνομήλικό της;\nΕίναι δυνατό μια έτερη κυρία του καλού κόσμου, μορφωμένη επίσης να έχει δεύτερη φύση την κατινιά;\nΓια την Α-παπαξία τι να πει κανείς; Πόσο πιο πρόβλημα να γίνει. Άξεστη, αγενέστατη, κομπλεξική και κατίνα στον υπερθετικό. Πήγε να πουλήσει ειρωνία, με τι προσόντα; Πήγε για μαλλί και βγήκε κουρεμένη. Που πας να συγκριθείς με την Α' Εθνική;\nΗ Εύα επέστρεψε τα λεφτά στον Στέφανο.\nΟ Στέφανος έδωσε την επιταγή στην Νταίζη για να πάρει πίσω τον πίνακα.\nΓια δεύτερη συνεχόμενη μέρα τα αδέρφια δώσαν ρέστα. Ταλέντο και χημεία λέγεται αυτό.\nΣτη συνέχεια πηγε στην Εριέττα να της παραδώσει τον πίνακα. Της είναι ευγνώμων για τη βοήθεια που του παρείχε. Ωραία σκηνή, ωραίο το φιλί, ωραία και η επόμενη αντίδραση της Εριέττας. Φωνάζει η χημεία και η διαφορά!!!!\nΜόνη παραφωνία, η μετέπειτα παρουσία του Λουκά, που ήρθε να υποστηρίξει την Μελίτα. Έλεος και το σπώξιμο έχει τα όρια του.\nΗ Εύα πήγε στο Καρταλόσπιτο. ΜΕ την Αντιγόνη θυμήθηκαν τα παλιά και εμείς απολάυσαμε 2 εξαιρετικές ηθοποιούς σε μια πολύ ωραία σκηνή.\nΓια φινάλε, Ο Λουκάς και ο Νικόλας. Καθισμένοι μαζί, αναπολούν τα περασμένα, θυμούνται τις καλές και τις κακές στιγμές της Εδέμ και αποχαιρετούν την παιδική τους ηλικία. Στη συνέχεια γυρνούν στις γυναίκες τους και επαναπροσδιορίζουν το μέλλον τους.\nΕξαιρετική σκηνή!!!! ΠΕΤΡΑΚΗς-ΓΙΑΝΝΑΚΟΠΟΥΛΟΣ- ΓΕΩΡΓΟΝΗ-ΔΡΑΚΟΥΛΑΚΗ πολύ καλοί. Θύμισαν τους ήρωες του Α' κύκλου!!!\nΠΟλύ καλό από εμένα για αυτές τις σκηνές!!!\nαπό sarita Την / Το Τετ Μαρ 16, 2011 11:13 pm\nΓεια σας και απο μενα.Μολις τωρα ειδα επεισοδιο.Σκεφτηκα να το σχολιασω με τιτλους τηλεπαιχνιδιων.Οτι μου φανει κουρασμενη γυναικα αλλα ετσι θα σχολιασω σημερα.Ξεκιναω.\nΠαντως η μελιτα ηταν σιγουρα απ'εξω.Τι πορτες βαραγε τι κουδουνια απ'εξω εμεινε.Φυσικα δεν της πηγαινει το μυαλο (το ποιο θα αναρωτηθειτε και καλα κανετε αλλα αφηστε με να ειμαι ευγενικη) οτι μπορει απλα να ηταν μεσα και να εβαζαν μπροστα τους απογονους οπως της ειπε ο στεφανος.Και αντε να το δεχτω δεν της περασε.Να δεχτω οτι υποψιαζεται την εριεττα, τον στεφανο, το συμπαν που συνομωτει εναντιον της.Πας εναντιον του ανθρωπου που υποτιθεται οτι αγαπας και αντι να το κανεις μοκο σε τρωει ο οργανισμος σου (μα τι περιμενατε οτι θα ελεγα?) να τον καρφωνεις αριστερα και δεξια?Να χαρω αγαπη ερωτα αλληλεγυη και σεβασμο.\nΗταν ενα παιχνιδι που προσπαθουσες να περιγραψεις με φρασεις τη λεξη που σου εδινε η παρουσιαστρια.Οι υπολοιποι ακουγαν μουσικη και δεν επρεπε μετα να επαναλαβουν προηγουμενη φραση.\nΕιναι η γυναικα?\nΕιναι η εριεττα απο τα μυστικα της εδεμ (δικη μου περιγραφη τι θελετε?)\nΤι ειναι η μελιτα απο τα μυστικα της εδεμ?\nΔεν ξερω βοηθησε.\nΤι ειναι η εριεττα\nκαι εκει ακουγεται ο ηχος οτι η ομαδα εχασε.\nΗ εριεττα πανω στην ευγνωμοσυνη της φιλαει τον στεφανο καταλαβαινει τι εκανε και απολογειται με καθε τροπο.Και ερωτω εχεις τετοια γυναικα να σου λεει τετοια λογια και μενεις με την μελιτα?Τι πινεις και δεν μας δινεις αγορι μου?\n"ΠΟΙΟΣ ΘΕΛΕΙ ΝΑ ΓΙΝΕΙ ΕΚΑΤΟΜΜΥΡΙΟΥΧΟΣ?"\nΠαντως οχι ο λευτερης.Πολλες οι ερωτησεις του αστυνομου χωρις πιθανες ερωτησεις χωρις βοηθεια κοινου και φυσικα χωρις επαθλο.Παρολα αυτα ο λευτερακης περναει στον επομενο γυρο.\n"ΒΡΕΣ ΤΗ ΦΡΑΣΗ"\nΕνα παιχνιδι που εδινε εικονες και προσπαθουσες να βρεις τη φραση.\nΗ δικη μου εικονα ειναι η εξης.Οποια το βρει κερδιζει ενα γλυκακι απο αυτα που ετρωγαν τα παιδια.\nΠολλα σπιτια και σε καθε ενα απο αυτα ενας ανθρωπος δεμενος ενα σπιτι πολλοι ανθρωποι δεμενοι\nΚαι με αυτη τη παροιμια-φραση θα χαρακτηρισω τη σκηνη στελλας-νορας.\nΑντε να δω ποιες θα το βρειτε.\nΣε αυτο το παιχνιδι εβρισκες την λανθασμενη απαντηση και κερδιζες.Οπως φαινεται ομως ο ρουσσος δυστυχως για νικη πηγαινε χασιμο του βγηκε.Μα ειναι δυνατον να γοητευεται απο την στελλα?Τη στελλα?Προτιμα την τρελλή απο την ημιτρελλη?Κατι μου λεει οτι ο στεφανος ειναι γιος του ρουσσου.Δεν εξηγειται αλλιως η επιλογη τους στις γυναικες.\nΚοντρα ο λουκας με την εριεττα και ερωτω.Ειναι δυνατον να πιστευουμε την μελιτα και οχι την εριεττα.Ειναι δυνατον να μην πιστευουμε την εριεττα οτι απλα ετρωγε τα βραδια με τον στεφανο και να πιστευουμε την μελιτα οταν μας ελεγε οτι απλα συζητουσε με τον στεφανο οταν εκτελουσε συζυγικα καθηκοντα με την ευα?Παρακαλω καλυτερη μεταχειριση στην αδερφη μας.Δεν ειναι ισα και ομοια με κατι αλλες.\n"10 ΜΕ ΤΟΝΟ"\nΚαι τοσο θα παρει η ευα απο μενα για τον τροπο που χειριστηκε την αντιγονη.Καιριες κουβεντες και φυσικα χωρις απαντηση απο την αντιγονη.Για να μην χαρακτηρισω την ερμηνεια.Ειπαμε ο βηχας, ο ερωτας και το ταλεντο δεν κρυβονται.\n"Ο ΤΡΟΧΟΣ ΤΗΣ ΤΥΧΗΣ"\nΠαιξανε και χασανε τα παιδια την εδεμ.Και ο καθενας μονος του την αποχαιρεταει.Ειναι σκληρο να αποχαιρετας το χωρο ολη σου της ζωης αλλα χαιρομαι γιατι τονισαν αυτα που εχουν.Ο ενας τον αλλον και αυτο ειναι το πιο σημαντικο.Βεβαια κανενας δεν μπορεσε να το κρατησει μυστικο απο τη γυναικα του αλλα δεν μας πειραζει.Αντιθετα μας αρεσει η ειλικρινεια.\nΣΥΜΒΟΥΛΗ:Παραχωρηστε λιγο απο αυτο που προκαλει δακρυα στον λουκα και στην μελιτα μπας και σωσετε καμμια σκηνη.Ολοκληρος αντρας να κλαιει και η γυναικα να μενει παγωμενη.\nΝα ζησει ο μπελλος η οχι?Ιωαννα ξερω τη δικη σου απαντηση\nΚαι ερωτω γιατι οσο μενει ο μπελλος ζωντανος τοσο πιο πολυ φοβαται η νταιζη γιατι φτανει ο χαρος κοντα της και αλλαζει.Καλο και συντομο βρε το αλλο με τον τοτο το γνωριζουμε?\nΑυτα απο εμενα παω να σας διαβασω και ελατε ξερετε ποιες.\nαπό JELSOMINA Την / Το Τετ Μαρ 16, 2011 11:18 pm\nCancoon έγραψε: Η σκηνή Στέφανου-Μελίτας ήταν καταπληκτική!!\nείχα πολύ καιρό να δω εδεμ,(από το γάμο !!) σήμερα ενθουσιάστηκα....χάρη στη σκήνή μελίτας και στέφανου αλλά πιο πολύ με την ήττα που έφαγε η ερι......\nη σκηνή με στέφανο λουκά ερι... το άλλοθί τους είναι στο έλεος της μελιτας, πολύ μου αρέσουν οι εξελίξεις!!! ο λουκάς απόψε είπε το αυτονόητο!!!\nαπό Καρ-Mik Την / Το Τετ Μαρ 16, 2011 11:22 pm\nJELSOMINA έγραψε: ο λουκάς απόψε είπε το αυτονόητο!!!\nΝα τολμήσω να ρωτήσω ποιό είναι το αυτονόητο?\nΕίναι το ίδιο αυτονόητο για το οποίο πέρυσι κατηγορούσαμε τον Λουκά και την Νόρα, που τα χώνανε στον Στέφανο και στην Μελίτα?\nαπό fay Την / Το Τετ Μαρ 16, 2011 11:28 pm\nΤαλέντο το λένε αυτό και μάλλον δεν παραχωρείται. Ή το έχεις ή δεν το έχεις.\nαπό Δ.Μπέλλος Την / Το Τετ Μαρ 16, 2011 11:32 pm\nsarita έγραψε: Γεια σας και απο μενα.Μολις τωρα ειδα επεισοδιο.Σκεφτηκα να το σχολιασω με τιτλους τηλεπαιχνιδιων.Οτι μου φανει κουρασμενη γυναικα αλλα ετσι θα σχολιασω σημερα.Ξεκιναω.\nΑπίστευτος σχολιασμός! Που τα θυμήθηκες όλα τα παιχνίδια;!\nΕννοείται πως δεν θα συγκρατηθώ και θα απαντήσω παρόλο που ξέρεις την απάντηση!!!\nΝα ζήσει! Να ζήσει!\nαπό JELSOMINA Την / Το Τετ Μαρ 16, 2011 11:36 pm\nκαλά κάνεις και ρωτάς... πέρυσι εγώ ... δεν κατηγόρησα το Λουκά!\nΌπως πέρυσι έτσι και φέτος είπε τους λόγους που θα έκαναν κάθε άνθρωπο να βγάλει τα συμπεράσματα που έβγαλε η μελίτα βλέποντας τους συνέχεια μαζί!!! όπωσ δλδ πέρυσι η ευα που έμαθε ότι ο στέφανος ξημεροβραδιαζόταν στην μελίτα !!!\nαπό Καρ-Mik Την / Το Τετ Μαρ 16, 2011 11:41 pm\nΕυχαριστώ πολύ Jelsomina για την διευκρίνηση.\nαπό nefelik Την / Το Τετ Μαρ 16, 2011 11:41 pm\nΤι πάθατε οι περισσότεροι απόψε; Μάλλον δεν αντέξατε τόση Στέλλα να κάνει σχέδια και για το... επόμενο βήμα. Πάντως εκτός από την ανεκδιήγητη Στέλλα είχε και μερικές καλές στιγμές το επεισόδιο...\nΞεχώρισα τη σκηνή Λουκά – Νικόλα στην Εδέμ. Επιτέλους τους είδαμε σε μια σοβαρή συζήτηση, να μιλάνε για όλα αυτά που τους απασχολούν, για την Εδέμ, τα παιδικά τους χρόνια και τη χαμένη τους αθωότητα, και τα μυστικά που εξακολουθούν να υπάρχουν στη ζωή τους. Πολύ καλές ερμηνείες από τον Πετράκη και τον Γιαννακόπουλο.\nΠολύ όμορφες ήταν και οι επόμενες σκηνές Λουκά – Νόρας και Νικόλα - Δάφνης. Για όλους η Εδέμ σήμαινε πολλά, αλλά το ότι θα φύγουν από εκεί δεν σημαίνει ότι θα χάσουν και το παιδί που κρύβουν μέσα τους. Αυτό είναι στο χέρι τους να μη συμβεί, και άλλωστε το να μεγαλώνει και να ωριμάζει κανείς δεν είναι απαραίτητα αρνητικό...\nΗ παρέα ανησύχησε όταν είδε τον αστυνόμο στο γυμναστήριο, αλλά αυτός προς το παρόν δεν δείχνει να υποπτεύεται το Λευτέρη και έκανε μόνο μερικές γενικές ερωτήσεις. Όμως παρατήρησα ότι πρόσεξε τη φωτογραφία της Βέρας και μάλλον θα έχουμε εξελίξεις στο μέλλον...\nΗ Νταίζη το παίζει καλή αδελφή και δέχτηκε αμέσως να δώσει τον πίνακα στον αδελφό της, τώρα που τα βρήκανε, λέει. Τώρα τι ακριβώς βρήκαν, θα σας γελάσω... Αλλά είναι και που τον έχει ανάγκη για να βάλει να πλακώσουν τον Μπέλλο στη φυλακή...\nΜου άρεσε πολύ και η σκηνή Εριέττας – Στέφανου. Τόσο ο αυθορμητισμός της Εριέττας όσο και το γεγονός ότι ο Στέφανος μόλις πήρε τα λύτρα το πρώτο πράγμα που έκανε ήταν να της επιστρέψει τον πίνακα. Δεν έχω πειστεί ότι το έκανε μόνο για να βγάλει την υποχρέωση... Άλλωστε είπε και μόνος του ότι είναι πολύ σημαντική για εκείνον... Μπορεί ακόμα να μην έχει αποφασίσει τι θέλει, αλλά ελπίζω κάποτε να έρθει η στιγμή που θα τη φιλήσει, επειδή θα το θέλει εκείνος... Πάντως η χημεία φωνάζει, αν την ακούνε οι σεναριογράφοι δεν ξέρω...\nΗ σκηνή Λουκά – Εριέττας – Στέφανου είχε πολύ ωραίες ερμηνείες, αλλά ειλικρινά δεν καταλαβαίνω την αντίδραση του Λουκά. Ας πούμε ότι μπορώ (με δυσκολία) να καταλάβω την αμφιβολία του Λουκά για το κατά πόσο η Εριέττα του είπε την αλήθεια για το βράδυ του φόνου. Από τη μια είναι αδελφή του, αλλά από την άλλη δεν την ξέρει τόσο καλά, οπότε όταν όλα τα στοιχεία είναι εναντίον της είναι λογικό να έχει κάποιες αμφιβολίες. Αυτό που δεν καταλαβαίνω καθόλου όμως (εντάξει, καταλαβαίνω, το γνωστό σπρώξιμο, αλλά δεν δικαιολογείται από όσα βλέπουμε) είναι πώς γίνεται τόσο ο Λουκάς όσο και η Νόρα να ενδιαφέρονται τόσο πολύ για το αν θα πληγωθεί η Μελίτα και για το αν η Εριέττα και ο Στέφανος είναι ζευγάρι. Δεν νομίζω ότι το κάνουν μόνο επειδή κινδυνεύει να καταρριφθεί το άλλοθι της Εριέττας... Αν ο Λουκάς δεν μπορεί να πάρει το μέρος της αδελφής του, τουλάχιστον ας μην ανακατεύεται σε ένα θέμα που δεν τον αφορά...\nΕπειδή η Στέλλα και η Νταίζη δεν θα μπορούσαν να είναι οι μοναδικές παραφωνίες, το επεισόδιο είχε και αρκετή Μελίτα, η οποία συνεχίζει την ελεύθερη πτώση... Για μια ακόμα φορά τσακώθηκε με το Στέφανο και φυσικά εκείνη το προκάλεσε. Και μετά επέμεινε ότι η Εριέττα λέει ψέματα για το βράδυ του φόνου και ο Στέφανος την καλύπτει, και ότι θα πει ψέματα και στο Λουκά. Πέρα από το ότι μπορεί να μπει στη φυλακή ένας αθώος (αυτό σιγά μην τη νοιάζει), το ενδεχόμενο να μπλέξει και ο Στέφανος, εξακολουθεί να μην το σκέφτεται. Αλλά αφού θεωρεί πιθανό να είναι και αυτός δολοφόνος, γιατί να το σκεφτεί... Αν αυτό το λένε αγάπη, εγώ είμαι αστροναύτης και δεν το ξέρω... Όσο κι αν προσπαθούν να μας το περάσουν ως τον απόλυτο έρωτα, πληγωμένο εγωισμό το λένε και τίποτα παραπάνω... Όχι Νόρα μου, δεν είναι τέτοιος άνθρωπος η Μελίτα... Είναι ακόμα χειρότερος...\nΗ σκηνή Αντιγόνης – Εύας φυσικά πολύ καλή ερμηνευτικά, αλλά δεν κατάλαβα τι νόημα είχε, και τι περίμενε να πετύχει η Εύα με το ύφος που πήγε να μιλήσει στην Αντιγόνη. Αν και βέβαια δεν περίμενα και να την παρακαλέσει να τους δώσει την Εδέμ... Αν το πρόβλημα των σεναριογράφων ήταν να της γράψουν μια σκηνή, ας της έγραφαν μια σκηνή με το Λευτέρη...\nΜπορεί να μου εξηγήσει κάποιος γιατί ο αστυνόμος δεν είπε στην Εριέττα και για το μήνυμα όταν πήγε να της πει για το όπλο, αφού ήδη το γνώριζε; Μανία που έχει αυτός ο άνθρωπος να ξεσηκώνει τον κόσμο μες στα μεσάνυχτα... Πάντως η σκηνή, που μάλλον θα συνεχιστεί, ήταν πολύ καλή, αλλά στην Έρι έρχονται η μια ατυχία μετά την άλλη...\nΥ.Γ.1 Clarabelle Τα ερωτήματα φαντάζομαι ότι είναι ρητορικά...\nΥ.Γ.2 Sarita, καταπληκτικός σχολιασμός!!!\nΈχει επεξεργασθεί από τον/την nefelik στις Τετ Μαρ 16, 2011 11:43 pm, 1 φορά\nαπό Clarabelle Την / Το Τετ Μαρ 16, 2011 11:42 pm\nΟ Λουκάς τόσα ήξερε κι αυτά έλεγε\nΤο θέμα είναι οτι εμείς οι τηλεθεατές είδαμε απ τη μια την Εριέττα να λέει είσαι ο ένας κι απο την άλλη τη Μελίτα να λέει είτε και οι δύο είναι ένοχοι για το φόνο είτε είναι ένοχη η Εριέττα κι ο δικός μου την καλύπτει. Τοοοοοοοοοοοση αγάπη και εμπιστοσύνη\nΔεν νομίζω οτι ήταν τυχαίο που οι δύο σκηνές έπαιξαν σχεδόν ταυτόχρονα\nΟι τηλεθεατές είναι νοήμονα άτομα και βγάζουν συμπεράσματα\nΑν ο Στέφανος θέλει αυτή τη γυναίκα χαλάλι του τότε θα πω δεν του αξίζει και τίποτα παραπάνω\nαπό Καρ-Mik Την / Το Τετ Μαρ 16, 2011 11:49 pm\nΟ Λουκάς αρχικά, πιστεύω οτι τα ''εχωσε'' στην Εριέττα, γιατί δεν του είπε το συγκεκριμένο συμβάν.\nΕπίσης, όπως είπε και αυτός και η Νόρα ''αντε να πείσεις την Μελίτα''. Προφανώς, ξέρουν τι υστερία τους περιμένει.\nΑσε που αν υποστηρίξουν την Εριέττα, θα αρχίσει η Μελίτα - τα γνωστά, μιας και ήδη έχει κάνει ανάλογες δηλώσεις - ''μα βέβαια παίρνεται το μέρος της αδερφής του Λουκά,μπλαμπλαμπλά....\nΦυσικά και τον αφορά τον Λουκά. Και το θέμα οτι μπορεί να μπλέξει η αδερφή του, αφενώς, αλλα και το θέμα οτι μπορεί να πληγωθεί απο τον Στέφανο, ή να την χρησιμοποιήσει, ή να δεχτεί την οργή της υστέρως (όπως το κλασσικό χυδαία, κτλ κτλ)\nΠέρα από το ότι μπορεί να μπει στη φυλακή ένας αθώος (αυτό σιγά μην τη νοιάζει), το ενδεχόμενο να μπλέξει και ο Στέφανος, εξακολουθεί να μην το σκέφτεται. Αλλά αφού θεωρεί πιθανό να είναι και αυτός δολοφόνος, γιατί να το σκεφτεί... Αν αυτό το λένε αγάπη, εγώ είμαι αστροναύτης και δεν το ξέρω... Όσο κι αν προσπαθούν να μας το περάσουν ως τον απόλυτο έρωτα, πληγωμένο εγωισμό το λένε και τίποτα παραπάνω... Όχι Νόρα μου, δεν είναι τέτοιος άνθρωπος η Μελίτα... Είναι ακόμα χειρότερος...\nΗ Νόρα καιρό τώρα, έχει επιστρατευθεί στο σπρώξιμο της συγκεκριμένης. Τόσο εντύπωση σου κάνει?\nαπό sarita Την / Το Τετ Μαρ 16, 2011 11:51 pm\nε ειπα να φανω ευγενικη σημερα αλλα φαιη μου με καλυψες!\nαπό JELSOMINA Την / Το Τετ Μαρ 16, 2011 11:52 pm\n"Οι τηλεθεατές είναι νοήμονα άτομα και βγάζουν συμπεράσματα".... δεν φαντάζεσαι πόσο συμφωνούμε σε αυτό.... !!!\nαπό sarita Την / Το Τετ Μαρ 16, 2011 11:53 pm\nιωαννα μου ειμαι σιγουρη.μαζι σου κοριτσακι μου.Νεφελικ σε ευχαριστω παρα πολυ!\nαπό katie007 Την / Το Πεμ Μαρ 17, 2011 12:02 am\nΕιχαριστω ,nefelik..καλο σου ξημερωμα..εγω θα ασχοληθω τωρα με την ... ,μηπως και μου προκυψει το..........\nαπό Clarabelle Την / Το Πεμ Μαρ 17, 2011 12:08 am\nΑκριβώς αυτό για το οποίο ειρωνεύεσαι κάνει τους ανθρώπους να διαφέρουν τόσο ο ένας απ τον άλλον.\nΕυτυχώς γιατί θα πλήταμε\nΆλλοι προτιμούν να βλέπουν το προφανές κι άλλοι να κάνουν δεύτερη ανάγνωση\nαπό nefelik Την / Το Πεμ Μαρ 17, 2011 12:12 am\nΓια τη Νόρα πια δεν μου κάνει καμμία εντύπωση, αλλά δεν γίνεται να μη με ενοχλεί και δεν μπορώ να το αποδέχομαι απλά χωρίς να το σχολιάζω.\nΣυμφωνώ μαζί σου για το αρχικά. Και καταλαβαίνω ότι αν η Μελίτα μάθει ότι η Εριέττα ήταν με το Στέφανο μπορεί να πάει να μιλήσει στην αστυνομία και να καταρρίψει το άλλοθι της Εριέττας. Φυσικά αφορά το Λουκά το αν θα μπλέξει η αδελφή του. Και φυσικά μπορεί ως αδελφός να της πει τη γνώμη του για το Στέφανο επειδή δεν θέλει να πληγωθεί. Αλλά μέχρι εκεί. Το αν η Εριέττα είναι με το Στέφανο ή όχι είναι ένα θέμα που δεν τον αφορά, και αν δεν μπορεί να την υποστηρίξει, τουλάχιστον ας μην υποστηρίζει τη Μελίτα. Όταν ακούω από το Λουκά σχόλια του τύπου «Μήπως έχει η δίκιο η Μελίτα τελικά που σας θεωρεί κρυφό ζευγάρι;» ή από τη Νόρα ότι «Αν η Μελίτα μάθει ότι την άκουσαν και δεν της άνοιξαν, πέθανε μέσα της κάθε ελπίδα να τα ξαναβρεί με το Στέφανο», εμένα μου δείχνει ότι ενώ ο κόσμος καίγεται, αυτούς τους νοιάζει περισσότερο αν θα τα ξαναβρεί η Μελίτα με το Στέφανο, παρά αν θα μιλήσει στην αστυνομία. Άλλωστε στη συζήτηση του Λουκά με την Εριέττα και το Στέφανο η Μελίτα δεν ήταν μπροστά. Ακόμα κι αν ήταν όμως ή ακόμα κι αν ο Λουκάς και η Νόρα ήθελαν να πάρουν το μέρος της Εριέττας, αυτό που θα τους εμπόδιζε θα ήταν ότι θα σκέφτονταν τη γκρίνια της Μελίτας; Ας πει ό,τι θέλει η Μελίτα, δεν της πέφτει λόγος! Και ας τη διώξουν επιτέλους από το γραφείο, για να γλιτώσουν και από τη γκρίνια της!\nαπό nefelik Την / Το Πεμ Μαρ 17, 2011 12:16 am\nClarabelle έχεις απόλυτο δίκιο, αλλά εγώ γιατί φοβάμαι ότι μόνο εμείς κάνουμε δεύτερη ανάγνωση και οι σεναριογράφοι μένουν στα προφανή; Μακάρι όμως να κάνω λάθος!\nαπό Καρ-Mik Την / Το Πεμ Μαρ 17, 2011 12:23 am\n- Πάρτυ για την επιστροφή της Μελίτας στο σπίτι\n- Ρεβεγιόν στο σπίτι της Μελίτας\n- Η Μελίτα να δουλεύει στην Νόρα\n- Η Ευα να ζητάει απο τον Λευτέρη να κάνει πίσω για χάρη της Μελίτας\n- Ευα,Αντιγόνη,Νταίζη,Νόρα,Λουκάς,Νικόλας,Δάφνη,Μαρίλια,κτλ κτλ όλοι - ξαφνικά - με στροφή 180 μοιρών υπερασπίζονται το ζεύγος, και μετά απορούμε???\nαπό pasxalitsa Την / Το Πεμ Μαρ 17, 2011 12:29 am\nEγώ για ένα πράγμα απορώ ειλικρινά\nΓια πόσο χαζούς μας περνάνε; Και η ανοχή και η αντοχή των τηλεθεατών έχει όριο!!!\nΚαταντά προκλητικό ....\nαπό nefelik Την / Το Πεμ Μαρ 17, 2011 12:30 am\nΔεν απορούμε, αλλά δυστυχώς για κάποιους δεν είμαστε ούτε χαζοί για να μη βλέπουμε τι γίνεται και να μην καταλαβαίνουμε γιατί γίνεται, ούτε ανήκουμε στους... χιλιάδες fans της εν λόγω ηρωίδας για να τρώμε ό,τι μας σερβίρουν...\nαπό νοριτσα Την / Το Πεμ Μαρ 17, 2011 12:42 am\nΗ Μελιτα σημερα ειπε την θεικη ατακα στον στεφανο! Να μαθει στην κορη του πως να κανει τα στραβα ματια οταν βλεπει τον αντρα της στο κρεβατι με μια αλλη γυναικα!!!! Και ερωτω εγω η ξανθια ο στεφανος απο ποτε ειναι αντρας της μελιτας και δεν το εχω παρει χαμπαρι? Η Ευα επιασε τον ΑΝΤΡΑ ΤΗΣ αφου την επομενη θα παντρευοντουσαν με μια ΑΛΛΗ ΓΥΝΑΙΚΑ και αυτη η γυναικα ειναι η μελιτα ΠΩΣ ΦΕΡΘΗΚΕ στη Μελιτα? και ερωτηση 2) Η Ευα παλι ακουσε να της περιγραφει η μελιτα οτι Ο ΑΝΤΡΑΣ ΤΗΣ ΚΑΙ ΑΥΤΗ εεε πως να το πω κομψα περνανε ''ανασες'' ΠΩΣ ΦΕΡΘΗΚΕ στη Μελιτα?? ΠΑΝΤΩΣ ΔΕΝ ΤΗΝ ΕΒΡΙΣΕ ΚΑΙ ΔΕΝ ΞΕΚΑΤΙΝΙΑΣΤΗΚΕ!! ΑΥΤΗ ΓΙΑ ΜΕΝΑ ΕΙΝΑΙ ΚΥΡΙΑ!!!! Και αν θες μελιτακι να μαθεις πως κανουνε τα στραβα ματια ΡΩΤΑ ΤΗΝ ΕΥΑ αυτη ξερει με 2 κερατα που εφαγε εξαιτιας σου!!!!!\nαπό roria Την / Το Πεμ Μαρ 17, 2011 12:47 am\nΑς συμπληρώσω κι εγώ ό,τι θυμάμαι, μιας και έχω καλυφθεί από τα όσα διάβασα. Στο σχολιασμό του προηγούμενου επεισοδίου είχα δει ένα σχόλιο σχετικό με τα δύο πρόσωπα του Λουκά, το οποίο προσυπογράφω. Σήμερα είδα έναν Λουκά ευαίσθητο, ανθρώπινο, πονεμένο κι ένα Λουκά σκληρό και αγενή απέναντι στην αδερφή του. Δεν έχει άδικο να είναι επιφυλακτικός, γιατί όποιος καεί στο χυλό φυσάει και το γιαούρτι, αλλά αυτό ισχύει πολύ περισσότερο για την Έρη. Ο Λουκάς έχει τους φίλους του, που είναι κάτι παραπάνω από φίλοι, έχει τη Νόρα, σε λίγο θα έχει και την κοράκλα. Η Έρη έχει μόνο το Λουκά (ελπίζω τάχιστα να έχει και το Στέφανο, για το καλό του και για το δικό μας, των άμοιρων τηλεθεατών). Και στη δύσκολη αυτή στιγμή χρειάζεται να στηριχτεί στον αδερφό της. Η στάση του λοιπόν απέναντί της δεν μου άρεσε. Εξάλλου η γιαγιά μου συνήθιζε να λέει για τους αναξιόπιστους ανθρώπους ότι τα λόγια τους έχουν την ίδια αξία με τα ...αέρια του γαϊδάρου (για να είμαι ειλικρινής, το έλεγε λίγο πιο λαϊκά). Με βάση το γνωμικό της γιαγιάς μου λοιπόν, τόσο ο Λουκάς όσο και η Νόρα θα έπρεπε να είναι πλέον σε θέση να αξιολογούν καταλλήλως τις ανακοινώσεις της Μελίτας. Και για να κλείσω το θέμα, η θυροτηλεόραση γι' αυτό ακριβώς έχει εφευρεθεί. Για να βλέπεις ποιος σου χτυπάει κι αν είναι ανεπιθύμητος να μην του ανοίγεις. Το σπίτι κάθε ανθρώπου είναι άσυλο απαραβίαστο. Προς τι λοιπόν η τόση έκπληξη όλων που η Εριέττα δεν ήθελε να ανοίξει σε μια υστερική κατίνα που είχε έρθει να την (ξανα)βρίσει;\nΌσο για το Στέφανο, η χειρότερη κατάρα που μπορεί να σκεφτεί κανείς είναι να αφήσει την Εριέττα να του φύγει και να ξαναγυρίσει στη Μελίτα. Ήθελα να ήξερα τι θα συζητάει μαζί της σε αυτή την περίπτωση. Οι σχέσεις δεν είναι μόνο να κανεις παθιασμένο σεξ στο νεροχύτη, στη δοκό ισορροπίας ή γαντζωμένος στον πολυέλαιο. Όταν ο σύντροφός σου είναι καθηλωμένος στη συναισθηματική και διανοητική φάση του νηπιαγωγείου, χωρίς όμως και τη νηπιακή αθωότητα, τότε σε περιμένει μαύρη ζωή. Τέτοιους συντρόφους έχουν συνήθως εκείνοι που προσπαθούν να μένουν όσο το δυνατόν περισσότερο μακριά από το σπίτι τους το οποίο χρησιμοποιούν μόνο ως ξενοδοχείο.\nΚαι, αφήνοντας κατά μέρος την πολλή εμβάθυνση, είναι τόσο εμφανής και η χημεία και η ισοτιμία σε επίπεδο υποκριτικής μεταξύ Σταύρου-Λάμπου, ώστε μου φαίνεται αδιανόητο (και ανυπόφορο επίσης) το να ξαναδώ μαζί Μελίτα και Στέφανο. Μπρρρρ!\nΓια τη Στέλλα μια λέξη έχω να προσθέσω στα δικά σας σχόλια: ΜΠΕΛΛΟΣ! (Αυτό για την Ιωάννα που το ζήτησε, αλλά και γιατί το εννοώ).\nΝα σας ευχαριστήσω και πάλι όλες για το καλωσόρισμα. Και για κάποια κοπελιά που ρώτησε, με λένε Μαρία (συγγνώμη για το άσχετο της πληροφορίας).\nαπό JESSIE Την / Το Πεμ Μαρ 17, 2011 12:54 am\nΠριν από λίγο είδα το επεισόδιο, και ούτε να σας διαβάσω πρόλαβα, ούτε να γράψω έχω κουράγιο. Διάβασα μόνο το τελευταίο πόστ της RORIA και δεν ήθελα να πάω για ύπνο χωρις να πώ οτι συμφωνώ απ'την πρώτη μέχρι την τελευταία της λέξη...\nΑύριο θα διαβάσω όλους τους σχολιασμούς, και θα σχολιάσω κι εγώ με τη σειρά μου, αν και είμαι σίγουρη οτι τα είπατε ήδη όλα.....


Μεγάλη επιτυχία του ΣΜΣ Ελευσίνας – Σκακιστικός Όμιλος Ελευσίνας\nHome»Ομαδικά»Μεγάλη επιτυχία του ΣΜΣ Ελευσίνας\nΤα κατάφερε ο Σ.Μ.Σ. Ελευσίνας, πέρα από κάθε πρόβλεψη, και κατέλαβε την 14η θέση στη τελική φάση του πανελλήνιου πρωταθλήματος στο Ρίο. Μια θέση που του επιτρέπει την απευθείας συμμετοχή του στην τελική φάση του 2015 χωρίς να χρειαστεί να αγωνιστεί στον προκριματικό όμιλο της Αττικής.\nΗ ομάδα της Ελευσίνας ήταν 25η στη σειρά δυναμικότητας ανάμεσα στις 32 ομάδες που συμμετείχαν. Χωρίς ξένο στη σύνθεσή της (οι 26 από τις 32 ομάδες είχαν ξένο) βασίστηκε στην αμιγώς ελληνική ομάδα που κέρδισε την πρόκρισή της τον Μάρτιο. Οι έξι από τους δέκα αγωνιζόμενους σκακιστές προέρχονται από τις ακαδημίες του συλλόγου και αυτό κάνει την επιτυχία ακόμη πιο σημαντική. Με καλή διάθεση, όρεξη και ομαδικότητα κατάφερε ένα μικρό θαύμα και η χαρά σε παίχτες και παράγοντες του Σ.Μ.Σ. Ελευσίνας ήταν έκδηλη. Όλοι συμφωνούν ότι η παρουσία του αρχηγού FM Στάθη Γαζή ήταν καταλυτική για το καλό κλίμα στην ομάδα και ήταν ο κύριος συντελεστής της μεγάλης επιτυχίας.\nΑγωνίστηκαν συνολικά έντεκα σκακιστές. Στους άντρες ο Παναγιώτης Χριστοδούλου τα πήγε περίφημα σαν πρώτη σκακιέρα και πέτυχε με δύσκολους αντιπάλους 4 στα 7. Ο FM Στάθης Γαζής είχε και αυτός ένα καλό τουρνουά και παρότι ταλαιπωρήθηκε από την υγεία του πέτυχε 3 στα 6. Ο Αλέξανδρος Παναγιωτόπουλος δεν ολοκλήρωσε το τουρνουά και πέτυχε 1,5 στα 4. Ο Βαγγέλης Κωστόπουλος ήταν μηχανή παραγωγής πόντων και μετά την ισοπαλία στην πρώτη αγωνιστική είχε ένα σερί 5 νικών (5,5 στα 6) και κατέλαβε την 13η θέση για το ποσοστό επιτυχίας του ανάμεσα σε 405 σκακιστές που αγωνίστηκαν. Αήττητος τελείωσε και ο Κώστας Σούκος με τρεις νίκες και δύο ισοπαλίες (4 στα 5) και κατέλαβε αντίστοιχα την 33η θέση.\nΗ Αλεξάνδρα Τερζιδάκη δεν είχε καλό τουρνουά (2 στα 7) αλλά έδωσε κρίσιμη νίκη στον τελευταίο αγώνα με το Σ.Ο. Αιγάλεω. Παρόμοια και ο Κωνσταντίνος Ράγιος δεν κατάφερε να προσφέρει αυτά που ήθελε (2 στα 7) αν και ξεκίνησε με μια θεαματική νίκη. Ο Αλέξανδρος Κουσκούτης και ο Άγγελος Μαξιλάρης είχαν σταθερότητα στην απόδοσή τους και πέτυχαν 4 στα 7 ο καθένας. Ευχάριστη έκπληξη ήταν η παρουσία των δύο κοριτσιών μας που πέτυχαν σημαντικές νίκες και βοήθησαν τα μέγιστα στην πορεία της ομάδας. Η Χριστίνα Τσαβαρή πέτυχε 3,5 στα 7 ενώ η μικρή Άννα Γαλάτη με πολύ σοβαρότητα πέτυχε 3 στα 7.\nΑξίζει να σημειωθεί και η πετυχημένη παρουσία του Κωνσταντίνου Τσουκαλά, σκακιστή από τις ακαδημίες του Σ.Μ.Σ. Ελευσίνας, που αγωνίστηκε φέτος ως δανεικός με τα χρώματα της Σκακιστικής Άνοιξης και πέτυχε 4,5 στα 7 βοηθώντας στην πορεία της ομάδας και στην παραμονή της αφού κατέλαβε την 15η θέση. Επίσης, ο ελευσίνιος Λεωνίδας Λιάσκος αγωνιζόμενος στην τρίτη σκακιέρα με το Σ.Ο. Αιγάλεω πέτυχε 3 στα 7 και βοήθησε στην παραμονή της ομάδας του που κατέλαβε την 18η θέση. Τέλος, να αναφέρουμε την σημαντική παρουσία του προπονητή μας Δημήτρη Αλεξάκη κυρίως στην πρώτη σκακιέρα του Πειραϊκού (έχασε μόνο από τον Παναγιώτη Χριστοδούλου) και βοήθησε και αυτός στην παραμονή της ομάδας του που κατέλαβε την 16η θέση.\nΟι επτά αγώνες\nΤο τουρνουά ξεκίνησε με φυσιολογική ήττα από τον Α.Ο. Κύδων Χανίων (Νο 9) με 6,5-3,5 αλλά η αγωνιστικότητα των σκακιστών της ομάδας έδειξε το δρόμο για τη συνέχεια. Η ισοπαλία του Χριστοδούλου με τον ΙΜ Zahari Zahariev, η νίκη του Κωνσταντίνου Ράγιου επί του Κωνσταντίνου Λιοδάκη και της Χριστίνας Τσαβαρή επί της Εύης Κώτσογλου άφησαν αισιόδοξα μηνύματα για τη συνέχεια. Ισοπαλίες έφεραν ο Βαγγέλης Κωστόπουλος με τον Φίλιππο Κουβάτσο και ο Αλέξανδρος Κουσκούτης με τον Γιάννη Καλογέρη. Ο Πειραϊκός Ο.Σ. (Νο 17) ήταν ο επόμενος αντίπαλος και η ισοπαλία 5-5 έδωσε τον πρώτο βαθμό στην ομάδα με σημαντικές νίκες των δύο κοριτσιών μας της Χριστίνας Τσαβαρή και της Άννας Γαλάτη επί της Μηλιάς Ψοφίμη και την Φωτεινής Νεοκοσμίδη αλλά και του Παναγώτη Χριστοδούλου επί του Δημήτρη Αλεξάκη και του Κωνσταντίνου Σούκου με τον FΜ Δημήτρη Τσομή. Ισοπαλίες έφεραν ο FM Στάθης Γαζής και ο Άγγελος Μαξιλάρης με τον ΙΜ Θανάση Καραγιάννη και τον μικρό Δημήτρη Αλεξάκη αντίστοιχα.\nΠρώτη νίκη για την ομάδα μας στον τρίτο γύρο επί του ασθενέστερου Εθνικού Αλεξανδρούπολης με 6,5-3,5 όπου κάποιοι σκακιστές μας υποτίμησαν τους αντιπάλους και άφησαν τρεις νίκες. Νίκησαν οι Χριστοδούλου, Γαζής, Κωστόπουλος, Κουσκούτης, Μαξιλάρης και Γαλάτη ενώ ισοπαλία έφερε ο Σούκος. Στον τέταρτο γύρο με πολύ καλή ψυχολογία η ομάδα «άγγιξε» τη νίκη με το Σ.Ο. Πατρών (Νο 12) φέρνοντας τελικά ισοπαλία 5-5 με σημαντικές νίκες του Αλέξανδρου Παναγιωτόπουλου με τον Γιώργο Σπυρόπουλο και του Άγγελου Μαξιλάρη με τον Κωνσταντίνο Τριάντο. Νίκησαν ακόμα ο Βαγγέλης Κωστόπουλος τον Γιώργο Κανελλόπουλο και ο Αλέξανδρος Κουσκούτης τον Γεράσιμο Στεφανάτο. Ισοπαλία έφερε ο Κωνσταντίνος Ράγιος με τον Απόστολο Σταματόπουλο και η Χριστίνα Τσαβαρή (που ήρθε αγκαλιά με τη νίκη) με την Χριστίνα Σφέτσου. Στον πέμπτο γύρο η ήττα από τον Σ.Ο. Πολίχνης (Νο 20), που είχε μια εξαίρετη πορεία που βασίζεται στα παιδιά των ακαδημιών του, με 5,5-4,5 έφερε άσχημες μνήμες από τον αντίστοιχο αγώνα το 2012. Νίκησαν οι Χριστοδούλου, Κωστόπουλος, Σούκος και Τερζιδάκη και ισοπαλία έφερε ο Παναγιωτόπουλος.\nΣτον έκτο γύρο η ομάδα ήρθε αντιμέτωπη με τον Φ.Ο.Ν. Επικοινωνία Ηρακλείου (Νο 16) αλλά η αποφασιστικότητα των σκακιστών της ομάδας της Ελευσίνας ήταν τόσο μεγάλη που δεν άφησε περιθώρια αμφισβήτησης από τον αντίπαλο παρά τη δυναμικότητά του. Το γρήγορο 4-0 με νίκες των Κουσκούτη, Μαξιλάρη, Τσαβαρή και Γαλάτη μετουσίωσαν σε νίκη με 7-3 οι νίκες του Στάθη Γαζή επί του Γεωργιανού ΙΜ Nikoloz Managadze (με 2424 δέχθηκε ήττα μόνο από το Στάθη), του Βαγγέλη Κωστόπουλου επί του FM Έκτορα Αζή-Αζίζη (με 2217 τελείωσε με 5 στα 7) και του Κωνσταντίνου Σούκου επί του Κωνσταντίνου Παπέλη. Σίγουρα ήταν η πιο σπουδαία εμφάνιση της ομάδας που ουσιαστικά καθόρισε την παραμονή της αφού και να έχανε στον τελευταίο γύρο θα καταλάμβανε την 20η κρίσιμη θέση. Τελευταίος αντίπαλος ήταν ο Σ.Ο. Αιγάλεω (Νο 10) με ισχυρές αναπτυξιακές σκακιέρες. Ο αγώνας ήταν αμφίρροπος και φυσιολογικά οδηγήθηκε στο 5-5 και έδωσε στον Σ.Μ.Σ. Ελευσίνας την 14η θέση στην τελική κατάταξη. Νίκησε ο Βαγγέλης Κωστόπουλος τον Λεωνίδα Λιάσκο και η Αλεξάνδρα Τερζιδάκη την Ειρήνη Λιάπη ενώ ισοπαλίες έφεραν ο Παναγιώτης Χριστοδούλου με τον ΙΜ Dusan Lekic, ο Στάθης Γαζής με τον Απόστολο Τσιροπούλα, ο Κωνσταντίνος Σούκος με τον Σπύρο Τσαγκαρόπουλο, ο Κωνσταντίνος Ράγιος με τον Παναγιώτη Ρηγάτο, ο Αλέξανδρος Κουσκούτης με τον Παναγιώτη Καλόφωνο και ο Άγγελος Μαξιλάρης με τον Βασίλη Κασιούμη.


Ανασκόπηση: «Up in the Air» (2010) – FILM PLANET\nΑντιμετωπίζοντας θεμελιώδη προβλήματα συνοχής, πειστικότητας και βγάζοντας καθολικά συμπεράσματα διαμέσου ενός υπεραπλουστευμένου σκεπτικού, η ταινία «Up in the Air» («Ραντεβού στον αέρα») υποτιμά τον θεατή και προβληματίζει για τους λάθος λόγους, κερδίζοντας επάξια εκπροσώπηση στο «κλειστό» κλαμπ των πιο υπερτιμημένων (σ.σ. προτάθηκε για έξι Όσκαρ το 2010, μεταξύ αυτών και καλύτερης ταινίας) κινηματογραφικών πονημάτων του νέου αιώνα.\nΗ ταινία ξεκινάει με τον αέρα καθαρόαιμης σάτιρας. Ο κεντρικός χαρακτήρας, ονόματι Ράιαν Μπίνγκχαμ, εργάζεται σε μια εταιρεία παροχής συμβουλευτικών υπηρεσιών με ειδικότητα στις απολύσεις προσωπικού. Παράλληλα με την προσφορά των αμφιλεγόμενων, μα αποτελεσματικών υπηρεσιών του, έχει υιοθετήσει μια σαφή ατζέντα υπέρ της εργένικης ζωής και της διαρκούς κινητικότητας, ευρισκόμενος στον αέρα –μεταξύ προορισμών– σχεδόν μονίμως. Μάλιστα, δεν χάνει την ευκαιρία να προπαγανδίσει αυτή τη στάση ζωής με τη δεύτερη ιδιότητά του, ως παρακινητικός ομιλητής. Στο φόντο βρίσκεται η Αμερική της κρίσης και οι ζωές που καταρρέουν υπό τη μορφή ντόμινο, με τον Μπίνγκχαμ να είναι μέρος του τελικού σταδίου αυτής της διαδικασίας και να το… «διασκεδάζει».\nΗ επιλογή του καστ είναι εύστοχη, με τους χαρακτήρες να δείχνουν σε πρώτο επίπεδο πιστευτοί, βγαλμένοι μέσα από την ταραγμένη οικονομικά και ηθικά εποχή μας. Κι ενώ το πρόσφορο έδαφος αφθονεί όσον αφορά τα σοβαρά κοινωνικά ζητήματα που δύνανται να σχολιαστούν, στο δεύτερο μέρος της η ταινία αναλώνεται αφελώς στο δίλημμα μοναξιά – δέσμευση, ανακατεύοντας αδέξια τον εσωτερικό κόσμο του πρωταγωνιστή. Καθώς η πλάστιγγα κλίνει αναμενόμενα υπέρ της δεύτερης, το «Up in the Air» αποκτά ολοένα και περισσότερο χαρακτήρα ρομαντικής κομεντί, ενώ στο τέλος διανθίζεται και με το δραματικό στοιχείο. Όμως, όσοι ελιγμοί κι αν επιχειρούνται, η πορεία του είναι σταθερά φθίνουσα.\nΠριν την τελική ευθεία, οι υπάλληλοι –και όχι μόνο– με τους οποίους ερχόταν σε επαφή ο Μπίνγκχαμ, σκιαγραφούνταν υπερβολικά χειραγωγίσιμοι και γίνονταν εύκολα βορά στις ορέξεις του. Λίγο αργότερα, μετ’ εκπλήξεως τους παρακολουθούμε να αποδίδουν την «επανεκκίνησή» τους στην οικογενειακή θαλπωρή και υποστήριξη. Πληθώρα τέτοιων αυθαίρετων γενικεύσεων σερβίρονται στον θεατή καθ’ όλη τη διάρκεια της ταινίας, μέσα σε ένα ευρύτερο περιβάλλον ισοπεδωτισμού που καταπατά αρκετούς κανόνες λογικής και δεν θα ήταν υπερβολικό εάν ισχυριζόταν κανείς ότι εξισώνει τους ανθρώπους με αριθμούς. «Τι βρίσκεται μέσα στο σακίδιό σας;» εκστομίζει ο «άνετος» Κλούνεϊ κατά τη διάρκεια των ομιλιών του, και το ερώτημα μοιάζει να απευθύνεται στον σκηνοθέτη/σεναριογράφο Τζέισον Ράιτμαν, ο οποίος δεν διστάζει να στριμώξει διαφορετικές ανθρώπινες οντότητες μέσα σε μικρά σακίδια, βοηθώντας μας να αποφανθούμε μετά βεβαιότητας ότι οι πρακτικές χειραγώγησης που χρησιμοποιεί ο πρωταγωνιστής ωχριούν μπροστά στο δικό του εγχείρημα. Παράλληλα, οι σεναριακές αστοχίες πληθαίνουν, είναι όμως αργά για δάκρυα για το «Ραντεβού», μιας και τα αλλεπάλληλα κενά αέρος έχουν ήδη οδηγήσει σε… αναγκαστική προσγείωση.\n31 Μαρτίου 2016 6 Απριλίου 2017 ΣχολιάστεAnna Kendrick,George Clooney,Νίκος Γαργαλάκος,Ραντεβού στον αέρα,J.K. Simmons,Jason Bateman,Vera Farmiga,Zach Galifianakis\nΠροηγούμενες Προηγούμενο άρθρο: Κριτική για το «Room»\nΕπόμενες Επόμενο άρθρο: Κριτική για το «Batman v Superman: Dawn of Justice»